Fent an Istor : an AK-47 sañset da dalañ ouzh an Stg-44 a vezo a-benn ar fin un adkemer deuzoutañ.\nAn MP44 pe Stg-44. Aes eo merzhout traoù boutin etrezañ hag an AK-47.\nAn AK-47, e rusianeg Автомат Калашникова, Avtomat Kalachnikova [stumm] 1947, anavezet muioc'h dre an anv Kalachnikov, a zo ur fuzuilh-arsailh savet gant Mic'hail Kalachnikov e 1947. E 1949 e vezo lakaet dindan un doare ofisiel da vezañ degemeret evel arm al lu Rusian ha d'e heuil gant broioù Pakt Varsovia.\nAn arm-tan muiañ-kenderc'het ha muiañ-gwerzhet en Istor mab-den eo an AK-47. Marc'had-mat eo, aes da implij, padus, ha ral eo e chomfe boud. Implij a ra bolodoù ponner ar re 7.62x39mm.\nAr strolladoù reveulziañ eus an tu-kleiz, an tu dehoù, ar vroadelourien, ar sponterien, luioù ar Stadoù a implij an arm AK-47.\nEtre 70 ha 110 million a skouerennoù eus an AK-47 a zo bet savet ha gwerzhet dre ar bed.\nKenderc'hel a ra hiziv an deiz c'hoazh da vezañ produet.\nSoudarded Polonia an 8vet Batalion Remontowy e Kołobrzeg\nIstor an AK-47[kemmañ | kemmañ ar vammenn]\nE-kerzh an Eil brezel-bed ez eo bet degaset gant an Alamanted un arm nevez war an tachennioù emgann, an Stg-44 (Sturmgewehr 44 an arm korventenn). Bammet ha sabatuet net e voe an URSS o welet un arm ken vodern o tont war-wel gant an Trede Reich. D'ar 15 a viz gouere 1943, Komiserdi poblel an armañ a roas urzh bras da sevel un arm soviedel evit talañ d'al lañs a oa gant an Alamanted. Ur skipailh en e benn an ijinour N.M. Elizarov (Н.М. Елизаров) a voe karget d'ober war-dro ha da renkañ ar buanañ ar gwellañ ar gudenn 'se. Int-i a vo o kavout e vije mat implij bolodoù 7.62×39mm. E 1944 dre ma ne oa ket bet diluziet ar gudenn c'hoazh e voe roet lañs dre an URSS a-bezh dindan stumm ur genstrivadeg da grouiñ an arm hag a rae diouer anezhi.\nMic'hail Kalachnikov en deus kroget gant hent ar sevel armoù en e wele ospital goude bezañ bet gwallaozet e-pad emgann Briansk. E 1944 e gemer perzh er genstrivadeg sevel an arm. Gant an diaz roet d'an arm ar bolodoù 7.62×41mm degaset kement gant Yelizarov ha Syomin Mic'hail Kalachnikov a ginnigas un arm met koll a reas e-tal Sergueï Simonov hag e mennozh arm an SKS-45.\nMennozh hag ambroug an ijinour Kalachnikov a voe merzhet ha setu anezhañ savet da ijinour e-penn ur skipailh enklask gant ar memes pal. E fin ar bloavezh 1946 ur wech savet ul lod prototipoù eus an AK-1, setu unan eus skipailh Kalachnikov o vountañ trumm warnañ evit cheñch stumm an arm d'e simplaat. Aleksandr Zaitsev a zeuas a-benn da cheñch tro-spered penn e skipailh memes ma voe diaes dre ma oa dammechu an AK-1 hag e soñje da Galachnikov e oant sur da vezañ tec'h er genstrivadeg.\nDa heuil an AK-1 e voe savet an AK-2 hag an AK-3 ha peurechuet lod anezho e miz du 1947. E 1948 e grog ur broduerezh sioul eus an AK-47 en embregerezh produiñ armoù Izhevsk, en uzin 524. Er bloavezh 1949 e voe lakaet da arm ofisiel al lu soviedel dindan an anv "7.62 mm fuzuilh-arsailh Kalachnikov (AK)"\nSoudard Viet Cong gant un AK-47\nTro-dro d'an AK-47[kemmañ | kemmañ ar vammenn]\nEr film Lord Of War embannet e 2005, a gont istor damwir ur gwerzher armoù, ec'h adkaver kalz ar fuzuilhoù-arsailh AK-47.\nDiouzhtu e digoradur ar film ec'h heulier savidigezh ur boled AK-47 betek an dachenn-emgann.\nKen marc'had-mat eo an AK-47 ma voe emsavoc'h da broduerien Lord Of War prenañ 3 000 arm gwirion eget prenañ reoù faos.\nAlies e vez keñveriet an AK-47 gant e vreur enebour an M-16. E-kerzh brezel Vietnam dreist-holl ez eo bet an daou arm o talañ an eil ouzh egile.\nAn tu a vez da implij an AK-47 er c'hoari digoust enlinenn Battlefield Play4free pa vezer gant ur renk soudard pe medisin.\n"Marv eo Mic'hail Kalachnikov" (video)\nDigoradur Lord Of War\nAn AK-47 war Military Channel\nKeñveriadenn an AK-47 gant an M-16\nKinnig an AK-47 war lec'hienn Izmash\nAdtapet diwar « https://br.wikipedia.org/w/index.php?title=AK-47&oldid=1873873 »\nKemmoù diwezhañ degaset d'ar bajenn-mañ d'an 6 Mae 2020, da 12:39.


Jean-Henri Fabre, pe Joan Enric Fabre en okitaneg, (Sant Liòns, 21 a viz Kerzu 1823 - Serinhan dau Comtat, 11 a viz Here 1915) a oa un amprevanoniour eus Okitania. Kelenner skiantoù e voe e Carpentras, en Aiacciu hag en Avinhon. War e leve e Serinhan e ouestlas e amzer da studi an amprevaned, hag embann a reas e eñvorennoù dindan an titl Souvenirs entomologiques (1870-89). Sellet a reer outañ evel unan eus diazezerien an amprevanoniezh.\nSkrivagner e oa ivez, barzh e galleg hag en okitaneg, ezel eus ar Felibrige, ha garedonet e voe gant an Akademiezh c'hall ha gant meur a briz lennegel. Kenskrivañ a reas gant skiantourien evel Charles Darwin, ha gant skrivagnerien okitanek evel Frederic Mistral pe Josèp Romanilha.\nAdtapet diwar « https://br.wikipedia.org/w/index.php?title=Jean-Henri_Fabre&oldid=1772874 »\nKemmoù diwezhañ degaset d'ar bajenn-mañ d'an 17 Her 2017, da 19:11.


Wu ar Reter - Wikipedia\nWu ar Reter\n222 – 280 →\nTachenn Wu ar Reter\n- 222 - 252 Sun Quan\n- 252 - 258 Sun Liang\n- 258 - 264 Sun Xiu\n- 264 - 280 Sun Hao\n- En em embann a ra Sun Quan da impalaer 222\n- Aloubet gant Jin 280\nGorread 1 564 116 km2\n603 909 sq mi\nWu ar Reter (Sinaeg 東吳, pinyin: Dōng Wú) anvet ivez Sun Wu pe Rouantelezh Wu a oa ur riez dizalc'h lec'hiet e Jiangnan e Sina. E-pad e vezañs edo e gêrbenn e Jianye (建業, hiziv Nanjing) ar peurliesañ met wechoù'zo edo e Wuchang (武昌, hiziv Ezhou, Hubei). Etre 222 ha 280 e oa Wu unan eus an Teir Rouantelezh o stourm evit kontrol Sina.\nE-âd diskarr an diernezh Han e oa rannvro Wu - ur rannvro war-du ar su eus ar ster Yangtze dindan kontrol an tiern a vrezel Sun Quan. Heulian a rae Sun Quan e vreur Sun Ce a oa bet aotrou Wu a-raok. Daoust ma oa ur gwaz eus an impalaer Xian war baper e oa dizalc'h de facto. Er c'hontrol d'e gevezerien ne felle ket dezhañ da vont da impalaer. Goude m'o doa en embannet da impalaerien Cao Pi e Wei ha Liu Bei e Shu Han e tivizas Sun Quan d'ober evelto e 229.\nAloubet e voe Wu ar Reter gant Sima Yan, an impalaer Jin kentañ e 280.\nRoll an unpennoù[kemmañ | kemmañ ar vammenn]\nWu ar Reter 222-280\nAnv dalif ( Shi Hao 諡號)\nAmzeriad(où) ar ren\nAnv marevezh (Nian Hao 年號) hag o amzeriadoù%\nImplijout a ra an anv personel\npe Guiming Hou (歸命侯; gūi mìng hóu) Sun Hao (孫皓 sūn haò) 264-280\nAdtapet diwar « https://br.wikipedia.org/w/index.php?title=Wu_ar_Reter&oldid=1963716 »\nKemmoù diwezhañ degaset d'ar bajenn-mañ d'an 18 C'hwe 2022, da 07:33.


Journal de Renaud Camus, samedi 29 août 2015\ncréée le mardi 1er septembre 2015, 10 h 29\nmodifiée le mardi 1er septembre 2015, 17 h 42Plieux, samedi 29 août 2015, une heure moins le quart. J’avoue que j’en ai assez, cette fois-ci. Je n’ai plus qu’une idée, c’est de partir d’ici. ~~~ ~~~ ~~~ ~~~~~~~~, ~~~ ~~~ ~~~~~~~ ~~~~~ ~~~ ~~~~~~~ soir.\nLa ~~~~~~~~ ~~ ~~~~~~~ été infernale. La ~~~~~~~~ ~~~~~~ ~~~~~~ ~~~ ~~~ ~~~~~ ~~~, ~~~~~ ~~~~~~ ~~~~~~~ ~~~~ ~~~~~~ ~~ ~~~~ ~~~~~~ ~~~~~~~~, ~~~ ~~~~~~ ~~~~~~~~ ~~~~~~~~~ ~~~ ~~~~~~~~~, ~~~ ~~~~~~~~ ~~~~~ ~~~ ~~~~~~ heures ce fut ~~~~ ~~~~~~~~~~~ ~~~~~~~~ ~~~~~~~~~~~~, ~~~~~ ~~~ ~~~~~, ~~’~~~~~~~~~~~ ~~~ ~~~ ~~~~~~~~~~~~~, ~~~~ ~~~~~ ~~~~~~~ ~~~~~~. ~~’~~ ~~~~~~~ ~~~~~ ~~’~~~ ~~~~~~~~~~ ~~ ~~~ ~~~~~~~~~~~~, ~~~ ~~~~~ ~~~~~~ ~~~~ celle de Fleurance, ~~~ ~~~~~~ ~~~~ ~~~~~ ~~~ ~~~~~~ ~~~ ~~~~~~~~~~~~~~~ ~~~~~ ~~~~ ~~~~~~ ~~~ ~~~ ~~~~~~~~, ~~~~~ ~~~ ~~~~~. ~~~ ~~’~~ ~~~~~~~~~~ ~~~ ~~~~~~~~~ ~~~~~~, ~~~ ~~~~~ ~~’~~~~~~~~~~ ~~~ la branche de ~~~~~~~~~ ; ~~~, ~~~~~~~ ~~~~ ~~~~~, ~~~ ~~’~~~~~~~~~ ~~~ ~~~~~~, ~~~~~~~~ ~~~~~~~~~~~~ ~~~ ~~~~ ~~~ ~~~~~~~~~ ~~~ ~~~~~~~~~~. ~~’~~~ ~~~~~ ~~~ ~~~~~~ ~~~~~~~ ~~~~ ~~~ ~~~~~~, ~~~~ ~~~~~ de plus, qui ~~’~~ ~~~~ ~~~~ ~~~ ~~~~~~~~~~ ~~’~~~~~~~~ ~~~ ~~~~~~~~~~ ~~~~~~ ~~~~~~~~ ~~’~~~~~~~~~~~~, ~~~ ~~~~ ~~~~~~ ~~~ ~~~ ~~~~~~~~~~~~, ~~~ ~~~~~ ~~~~ ~~~~~~~~~~~, ~~~~~~~~~ ~~~~~ ~~~ ~~~~~~~ ~~~~ ~~~~~~ résultats : les gens ~~~ ~~~~~~~~~~~~ ~~~~ ~~~’~~~ ~~~~ ~~~~~ ~~~~~~~~~, ~~~~~ ~~~ ~~~~~~~~, ~~~ ~~~~~~~~~~~ ~~ ~~~~~~~ ~~’~~~~ ~~~~~~~~ (~~~ ~~~ ~~~~ chien).\nLa ~~~~~~~~~ ~~~~~~~ ~~~ ~~’~~~~~~-~~~~~ ~~ ~~~~ ~~~~~ calme. Je m’en ~~~~~ ~~~~~ ~~~~~~~~~~~~~ ~~~~~~~~~ ~~~~~~~ ~~~ ~~~~~~~, ~~~ ~~~~ ~~~~~~~~ ~~~~~~~~~~ ~~~~~~~~ ~~~~~~ ~~~~~~~~~~ ~~~ ~~~~~~~ ~~~ ~~~~~~~~ ~~~~~~~~~. ~~~~ ~~~~~~~~~, ~~~ ~~~~~~, ~~ ~~~~~~~~ : ~~~~~ ~~~ proposait de venir ~~~~ ~~~~ (~~~~~ ~~~~~~~ “~~~ ~~~~~~~~~”, ~~~~~~ ~~~ ~~~~ ~~~ ~~~~ ~~~~~~) ~~~~~ ~~~ ~~~~~~~ ~~~~~~~ ~~~~ ~~~~~-~~~~~ ~~~ ~~~~~~ ~~~ ~~~ ~~~~~~~~~ ~~~~~~~~~~~. ~~~ ~~’~~~ ~~~ dissuadée, au motif ~~~~ ~~~ ~~’~~~~~~ ~~~~ ~~~ ~~~~ ~~~~~~~ ~~~~~ ~~~~~~~~ ~~~ ~~~~~~~~~~ : ~~~~~~~~ ~~~ ~~~~~~ ~~~~~~~~. ~~ ~~~~~~ ~~~~~~-~~~~~ ~~~~~~~~~~, ~~~~~~~~~, ~~~ ~~~~~~~~~~ ~~ ~~~~~~~, ~~~~~~ ~~~~~~ ~~~~ celle du matin, ~~~~~ ~~~~~~~~~~~, ~~~~~ ~~~~~~~~ ~~~~~~ ~~~~~~~~~~~~ ~~~ ~~~~~~~ ~~~ ~~~~~~~~, ~~ ~~~~~~ ~~~ ~~~ ~~~~~~~~ ~~~~~~~~ ~~~~ ~~~~~~~~ ~~~~~~ ~~~~~~ ~~~~~ ~~~~~~~~~~~~ ~~’~~~~~~~~~~~ ~~~ ~~~~ soutenus.\nIl ~~~~~~~~~ habiter à trois ~~~~~~~~~~~ ~~~ ~~~~~~ ~~~ ~~~~~~~~ ~~~~~~~. ~~~~, un ~~~~~~~~~~ ~~~~~ ~~~~~~~~, ~~~ ~~~~~ ~~~~~ ~~~~~~ ~~~~~~~, ~~~~ ~~~~~ — ~~~~~~~ ~~~’~~~ ~~ ~~~~ ~~~ “~~~~~~~~” (~~~~~~~~~ comme on dit de ~~~~ jours…), sans ~~~~~~ ~~~~~ ~~~~~~~ ~~~~ ~~~~ ~~~~~~~~~~~ ~~~ ~~~~~~. ~~~ ~~~ ~~~~~~~~ ~~~’~~~~ ~~~~ ~~~~~~~~ ~~~~~ ~~~~~~~~~~~ ~~~ ~~~~~ ~~~~ ~~’~~~~ ~~~~ ~~’~~~ ~~~~, ~~~~ Saint-Paul, à Paris, ~~~ ~~~~~~~ ~~~~~~ ~~~~~~~~~ (~~~ ~~~ ~~~ ~~~~~~~~~ ~~~~ ~~~~ ~~~~, ~~~ ~~~ ~~’~~~ ~~~~~~~ ~~~) ~~~~ ~~~~~~~~~ ~~~~~~~~~ ~~~ ~~~~~~ ~~~ ~~~ ~~~~~~~~ ~~~~, ~~~ ~~~~ amis, franchir une ~~~~~~ ~~~~~ ~~~ ~~~~~~ ~~~~~~~~~ ~~~~~~~~. ~~~ ~~~~ ~~~~~~~~~~~~~~ ~~~ ~~~~~~~, ~~~~ ~~~~~ ~~~ ~~~~~~ ~~ ~~~~~ ~~~~~~~ ~~~ ~~~~~~, ~~~~~~ ~~~~~ ~~~~ ~~~~ ! ~~~ ~~~~~~~~~~~ ~~~’~~~ pouvait très bien ~~~ ~~~~~~~~~ ~~~~~~ ~~~~ ~~’~~~~~~ ~~~~~~ ~~~ ~~~~ ~~~~~, ~~~ ~~~ ~~’~~~~~~ ~~~~ ~~~~~~~~, ~~’~~~~~~ ~~~~~~~~~~~~~ ~~~~ ~~~~~~~ ~~’~~~~~~ ~~~~~ ~~~~~~~~~. ~~~~~~ ~~~ ~~~~ ~~~~ ~~~~~ ~~~~ été convaincus que ~~’~~~~~~ ~~~~~~, ~~~~~~ ~~~~ ~~~ ~~’~~~ ~~~~~~~ ~~~ ~~~ ~~~~ ~~~~~~~ ~~~~. ~~~ ~~~~~~~~~~~ ~~~ ~~~ ~~~~~~~~~ ~~~~~~~ ~~ ~~~ ~~~~~~~~ ~~~ ~~~~~~~~~~~~~ (~~’~~~~ ~~~~~~~~~ ~~~ ~~~~~~~~~-~~~~~ mètres carrés, très ~~~~~~~~~~, ~~~ ~~~~~~~~ ~~~~~~ ~~~~~ ~~~~~~~~~~…). ~~~~ ~~~~~~ ~~~~~~~~~ ~~~ ~~~~~~~~~~ (~~~ ~~~~~~~~~~). ~~~~~ ~~~~, ~~~~~~ ~~~~~ ~~~~~ ~~’~~~~~~ ~~~~ ~~~~~~ ~~~ ~~~~~~, ~~~~ ~~~~~~~~~~~~~ ~~’~~~ ~~~~ pas moins relevé ~~~ ~~~ ~~~~~~~~ ~~~~~~~~~~~~~ (déjà).\nAujourd’hui, ~~~~~~-~~~~~ ~~~~ ~~~~~ ~~~~~, ~~~~~ ~~~~ ~~ ~~~~~~~~~~~~. ~~~ ~~~~ ~~~ ~~~~~ ~~~ ~~~ ~~~~~~~~~~~~ ~~~~~~ ~~~~~~~~ ~~~ ~~~-~~~~~~~~, ~~~~~~~~~~. ~~~ ~~~~~~~~, et beaucoup de ~~~~~~~~~~ ~~~~~ ~~~~~, ~~~~~~~~~ ~~~~~ ~~~~~~ ~~~~ ~~~~~ ~~~ ~~~~~~ ~~~~~~~~ ~~~~~ ~~~ ~~~~~~, ~~~~ ~~’~~~~ ~~~~~~~, ~~~~ ~~’~~~~ ~~~ ~~~~, ~~~~ ~~~~ ~~~~~~~ ~~~~~~~~, ~~~~ ~~~~ enfants crient, que ~~~~ ~~~~~ ~~~~~~~~ ~~~~~ ~~~~~~ ~~~~ ~~~~~ ~~~~~ ~~~~ ~~~~ ~~~~ ~~~~~~~, ~~~ ~~~~~ ~~~~~~ ~~~~ ~~~~~ ~~~~~, ~~~~~ ~~~~~~~~~ ~~’~~~~~~ ~~~~. ~~~ ~~~~~~ ~~~~~ ~~~ ~~~~~ que chacun doit ~~~~~~~~ — ~~’~~~~ ~~~ ~~~~~~~~~~~~~ — ~~ ~~~~~~~~~ ~~~~ ~~~~~~~ ~~~ ~~~~~~ ~~~~~~~~~, ~~~~~ ~~~~~~ ~~’~~~~ ~~~~~~~~~~~. ~~~~~ ~~~ ~~~~~~~~ ~~~~~~ ~~~~~ ~~~~~~, ~~~~~ ~~~~~~~~~~~~~~ ~~ ~~~~, que les aboiements ~~’~~~ ~~~~~~ ~~~~~ inévitables.\nElle ~~ ~~~~~~~~~~~ ~~~~~~ ~~~~~ ~~~~ ~~~~, ~~~ ~~~~~ ~~~~, ~~~ ~~~~~ ~~~~ ~~~ ~~~~~~ ~~~ ~~~~~~~ ~~~ ~~~~. ~~~~~~ ~~~~~~~~ ~~~ ~~~~~ ~~~~ instants est insupportable. ~~~~~ ~~’~~~~~~~~ ~~~~~ ~~~~~~ ~~~~~~~ ~~~ ~~~~ ~~~~ ~~~~, ~~~~~ ~~~ ~~~~~~~~~~~~~~ ~~~~ ~~~ ~~~~~~ ~~~~ ~~~~~~~~, ~~~~~ ~~~~~~~~, ~~~~~~~~~~~~ ~~~~ ~~~~~~~~ ~~~ ~~~~~~~~~~, ~~~~ ~~~~~~~~~~ ~~~ est vrai, qu’il ~~’~~~~~~~ ~~’~~~~~~~~~~ ~~~ ~~~ ~~~~~~~~~~. ~~~~~~~~~~ ~~~ ~~~ ~~~~~~~~ ~~~~~ ~~’~~~~~~. ~~~~ ~~~~~-~~~ ~~~~~~ ? ~~~~~~~~~~ ? ~~~ ~~~~~~ ? ~~~~~~ ? ~~’~~~~~~~~ ~~ ~~~~~~~ ~~~~ ~~~ ~~~~ ~~~~~~, ~~~~~ ~~~~~~~ de six mois ~~~ ~~~~~~~~~~ ~~~~~~ ~~~ ~~~~~~ ~~~~~~~~~ ? (~~’~~~~~~~ ~~~~ ~~~~~~~~~ ~~~~ ~~~~~~~~~~~~ ~~~~ ~~~~~~~~~~~ ~~~~ ~~~~ ~~~~~~~~~~ ~~~~~~~~~~~~~ ~~~~~ ~~~~~~~, ~~~~~ ~~~~ ~~~~~~~~~, ~~~ ~~’~~~~ ~~~~ ~~~~~ ~~~~ chiens.)\nIl y a ~~~~~ ~~~~~~~ ~~~ ~~~~~~~~~~~ : ~~~~~ ~~~~ ~~~~~~~ ~~~~~~~~~~ ~~~ ~~~~~ ~~~’~~~~ ~~~ ~~~~~~~~~~ ~~ ~~~~~~ ~~~ ~~~~~~~ ~~~~~ ~~~ ~~~~~~~~~, ~~~ ~~~~~ ~~~~ ~~~~~~~ ~~~~~~~~~~ ~~~ ~~~~~ qu’ils refusent d’en ~~~~~~~ ~~~~~ ~~~~~~ ~~~~~ ~~~~~~ ~~~~~~~ d’eux.\nMais ~~~~~~~~ ~~~~~-~~~ ~~~ ~~~~~~~~ ? ~~~ ~~~~~ ~~~~~~~~ ~~~~~~~~~ ~~~ ~~~~~. ~~~ ~~~ ~~’~~~~ ~~~ ~~~~ ~~~~~, ~~~ ~~~~ ~~~~~~~ ~~~ moindre des choses ~~~~~ ~~~ ~~~~~~~~ ~~~ ~~~~~~~~~, ~~~ ~~~~~~~-~~-~~~ ~~~~ ~~~ ~~~~~~~ ~~~~~ ~~~ ~~~~~ ~~~ ~~’~~~~~~ ~~~~ ~~~ ~~~~~~~~ ? ~~’~~~~~~~~~~~~~~~ ~~~~~~~~ ~~~~~~~ ~~~~~ ~~~~ ~~~ ~~~~~~~~~ ~~~~ ~~~ prix demandé correspond, ~~’~~~~~~ ~~~~~~ ~~~~~~~ ~~~~~~~~~~~, ~~ ~~~ ~~~~~~~ ~~~ ~~~~~. ~~~ ~~~ ~~~~~~~~~~~ ~~~~~ ~~~~ ~~~… ~~’~~~~~~~~~ ~~~~~ ~~~ ~~~ vend.\nPourtant, ~~~~ ~~~~~~~ ~~~~~ ~~~~~~~ (~~~~~ ~~~~~ ~~~~ sens de ce ~~~~~~…) ~~~ ~~~~~~~~~ ~~~ ~~~ ~~~~~~~… ~~~~~~~~~~~~ ~~~~~~~~ ~~~~~~~, ~~~~~~~~~ ~~~~~~~~~~~, XIVe ~~~~~~~, ~~~ ~~~~~ ~~~ ~~~~~~~~ ~~~~~~~~~~~~ ~~~ ~~~~~~, ~~~~~~~ ~~~~~~~ ~~~ ~~~~~ ~~~~~ ~~~~~~~~, ~~~~~-&-~~~~~~~~~ ou Cantal…\nvoir l’entrée du samedi 29 août 2015 et ses 4 images dans Le Jour ni l’Heure


François Bayrou (e galleg, distagadur fonetikel /fʁã.swa·baj.ʁu/), pe Francés Vairon (en okitaneg), a zo anezhañ ur politiker eus Frañs, bet ganet d'ar 25 a viz Mae 1951, e Bordèras (Bearn). Prezidant ar strollad politikel Unvaniezh evit an Demokratelezh C'hall eo-eñ.\nWar ar renk e oa ivez evit dilennadeg ar Prezidant e 2002 ha bet en doa 6,84% eus ar mouezhioù eztaolet (e Frañs a-bezh). War ar renk e oa evit dont da vezañ Prezidant Republik Frañs e 2007. Bet en doa 22,1% eus ar mouezhioù e Breizh ha 18,57% e Frañs a-bezh. E 2012 e oa war ar renk c'hoazh ha tapet gantañ 9,13% eus ar mouezhioù.\nKargoù er gouarnamantAozañ\n30/03/1993 - 02/06/1997 : Ministr an Deskadurezh vroadel, ar C'helennerezh uhel hag an Imbourc'h\nAdtapet diwar « https://br.wikipedia.org/w/index.php?title=François_Bayrou&oldid=1913272 »\nDernière modification le 15 Her 2021, à 15:59\nKemmoù diwezhañ degaset d'ar bajenn-mañ d'an 15 Her 2021, da 15:59.


Publié par Auteur le 29 avril 2013 dans E Brezhoneg\nE deroù miz Genver en doa disklêriet Pierre Maille, prezidant kuzul-departamant Penn-ar-Bed, en ur pennad-kaoz gant ar gazetenn Ouest-France, « le breton a déjà disparu en tant que langue d’usage, à part pour un nombre réduit de locuteurs. » Abalamour da se, emezañ, n’en deus ket departamant Penn-ar-Bed da ober muioc’h evit ar brezhoneg. Trawalc’h a vefe gant ar pezh a vez… Lire la suite →\nPublié par Auteur le 29 janvier 2013 dans E Brezhoneg\nD’an 19 a viz Genver e vo aozet breujoù « Deomp de’i » gant Kevre Breizh, e Karaez. An dalc’h zo lakaat ar gaoz war diazezoù ha palioù ar stourm evit adperc’hennañ hor yezh. Patrig Herve, prezidant ar gengevredigezh, a lavar hiroc’h. Perak bezañ dibabet aozañ breujoù « Deomp de’i » er mare-mañ ? « Deomp de’i » a oa anv manifestadeg miz Meurzh 2012 [s.o.… Lire la suite →\nPublié par Auteur le 8 décembre 2012 dans E Brezhoneg\nUr bloavezh gwall binvidik eo hini e 20 vloaz evit strollad sonerien Red Cardell : e miz Ebrel e oa bet embannet Falling in Love, ur bladenn bet sonvesket e New York gant un teknikour hag a gustum labourat gant arzourien vrudetañ ar bed. En hañv-mañ e oa bet kinniget ar grouidigezh Fest Rock gant Bagad Kemper e Gouelioù Kerne.… Lire la suite →\nPublié par Auteur le 26 novembre 2012 dans E Brezhoneg\n14vet festival Yaouank a vo kinniget e miz Du gant Skeudenn Bro-Roazhon. Abadennoù liesseurt a vo etre ar 1añ hag ar 17 a viz Du, e bro Roazhon. Degadoù a strolladoù sonerien a vo… En o zouez e vo Tan De’i, gant c’hwec’h plac’h leun a startijenn. Ur grouidigezh bet gourc’hemennet gant aozerien Yaouank eo Tan de’i, gant harp aozerien… Lire la suite →\nBet rener ti-embann An Here, abaoe pell e pled gant ar geriaduriñ. Geriadurioù unyezhek brezhonek a oa bet embannet gantañ c’hoazh. O paouez embann ur pezhmell geriadur galleg-brezhoneg emañ, frouezh bloavezhioù labour. Evit piv eo ar geriadur nevez-mañ ha petra a zegaso d’al lennerien ? Dre-vras eo ur geriadur evit an holl, talvezout a ray d’ar re zo o kregiñ… Lire la suite →


Buhez ar Sent/1837/Joseph - Wikimammenn\nBuhez ar Sent/1837/Joseph\n◄ Eufrasii Joseph Zacharii ►\nAn naontecvet devez a viz Meurs.\nAr Brovidanç Divin pehini e devoa destinet ar Sant bras-mâ evit beza un deiz Pried d’ar Verc’hes Sacr hac ar Protector eus he Virginite ; hac evit beza Goard ha Tad Maguer da Salver arbed, er c’hargas eus c’hraçou bras. E fidelite d’an oll graçou-ze a reas dezàn beva en ur burete angeliq, hac er pratiq eus an excellanta vertuziou. Evel ma voa ive ar parfeta hac ar santela Den eus e amser, e voe choaset evit Pried d’ar Verc’hes Vary.\nSañt Joseph, excitet dre ur c’hraç special, en doa quemeret ar resolution da viret ur Virginite perpetuel ; hac ar Verc’hes santel n’e devize quet consantet d’e eureugi, ma n’e devize quet aznavezet e vertuz dreist-ordinal hac an desir en devoa da veva Guerc’h eveldy.\nNeubeut amser goude o eureud e apparissas an Æl Gabriel d’ar Verc’hes Vary en he zy a Nazaret, pehini oc’h e saludi gant ur respet bras, evit an Dignite a Vam Doue da behini e vouïe e tlie en ur moument beza hueleet, a zisclerias dezi ar Myster bras eus an Incarnation.\nDa benn ur maread amser goudese e apparissas ive da Sant Joseph un Æl pehini a lavaras dezâ : Joseph, songit ez oc’h disquennet eus a lignez David, eus a behini e tle dont ar Messias ; ne d’ê quet heb dessin en deus an Autrou-Doue roet deoc’h Mari evit Pried : ar c’hrouadur pehini e deus concevet en ur fæçoun miraculus, dre vertuz ar Spered-Santel, a so Salver ar bed, Mab-uniq d’an Tad eternel, ar Messias desiret ha gorloet abaoue queit amser : rei a reot dezâ an Hano a Jesus, evit rei da aznaout dar bobl ez eo an hini a dle o frena hac o savetei.\nAr Sant-mâ en devoe an eur da velet e Salver adorabl ganet e Bethleem, ha da velet ar Bastoret hac an, tri Roue ens an Oriant o tont d’en em brosterni dirag ar C’hrouadur divin evit e adori.\nNeubeut amser goude ur gonsolation quer caër, Doue en affligeas hac en emprouas, dre an tribulation, evel an aour er fournes. Un Æl en avertissas eus an intantion impy en devoa Herodes da ober mervel ar C’hrouadur divin, hac a ordrenas dezàn quemeret ar C’hrouadur hac en em savetei gant e Vam en Egypt. E resignation barfet d’an urz eus ar Brovidanç na bermetas quet deza dale ur moument : leun a feiz hac a fizianç e Doue, e partias var an heur evit an Egypt, hac e chommas eno quen a ordrenas dezàn an Æl, goude maro Herodes, distrei d’e vro. Neuse en em dennas d’e Guær a Nazaret gant ar Verc’hes santel hac ar C’hrouadur divin. Eno e veve, heb beza aznavezet, ar Famill santel-mâ, an enorapla hac ar respetapla a voe biscoas hac a ouffe beza biquen.\nSant Joseph na vanque quet d’en em renta bep bloaz gant ar Verc’hes Vari e Jerusalem evit celebri Goueliou Pasq. Jesus d’an oad a zaouzec vloaz a yeas ive gant-o evit celebri ar Gouel, hac ar Sant bras-mâ en devoe eno ar gonsolation d’e velet o tisput ous an Doctoret ebars an Templ.\nAn Aviel ne lavar quen deomp goudese eus a Sant Joseph, nemet penaus, o veza distroet da Nazaret, Jesus a aboisse dezan evel d’e Dad. Mæs petra ouffer lavaret caëroc’h ha gloriussoc’h evintâ hac a raë deomp aznaout guell e vilit hac e santelez dreist-ordinal, eguel lavaret eu deus Jesus-C’hrist oboisset dezàn hac en deus e garet hac enoret evel e Dad ?\nAr Miraclou bras eu deus graet an Autrou Doue dre intercession ar Sant incomparabl-mâ, hac ar graçou special a receo ar re a zeui d’e bidi, a zisquez scler penaus Jesus-Christ ne reüs netra d’an hini en deus bepret e garet evel e Dad.\nSantes Theresa, pehini e devoa un devotion special evit-àn, e deus leset dre scrid guer-evit-guer ar c’homsou-mâ varlerc’h : quemeret a ris, emezy, evit Patron hac evit intercessour ar Glorius Sant Joseph ; en em recoumandi a ris dezàn, hac em eus aznavezet a c’houdevez penaus ar Sant bras-mâ en deus roet din e meur a occasion, e pere e voa quistion memes eus va enor hac eus va silvidiguez, ur sicour brassoc’h ha prountoc’h evit n’am bize credet goulen digantàn. N’em eus quet sonch em be bete vremâ goulennet graç ebet digantâ, n’am be recevet ; ha ne allan quet songeal, heb beza soueset, er graçou en deus græt Doue din dre e intercession. Re-all pere am eus alyet d’en em recoumandi dezâ, o deus en emprouet eveldon ; hac aznaout a ràn bemdez muy-oc’h-muy ar virionez eus ar pez a vercàn amâ. Pidi a ràn eta en han-Doue ar re n’em c’hredent quet d’e emproui o unan, hac e aznavezint dre experianç peguer profitabl ê derc’hel un devoiton particulier d’ar Patriach santel-mâ.\nSant Joseph a so bet caret hac enoret gant Jesus-Christ ; receo a ra en Eê cals a enor digant an Ælez ha digant ar Sænt ; pebes enor na dleomp-ni quet renta dezàn var an douar ? Pebes fizianç ha ellomp-ni quet caout en e brotection ? Concevomp santimanchou bras hac huel evit-ar Sant incomparabl-mâ : en em rejouissomp gantàn evit ar gloar en deus bet da ser vichout da Dad da Jesus-Christ var an douar : en em adressomp dezâ en hon necessiteou ; obteni a raï evidomp quement a c’houlenno en hor faver, rac Jesus-C’hrist hac èn na ell reüsi netra en Eê d’an hini da hehini, eo deus oboisset var an douar ?\nMar fell d’eomp caout ur maro mad ha mervel etre divrec’h Jesus ha Mary, evel ma varvas Sant Joseph, bezomp devot dezàn. Santes Theresa hon assur e deus recevet quement tra e deus goulennet dre milidou ar Sant bras-mâ : goulennomp digantàn ar c’hraç diveza-ze evit fin hor buez : prononçomp alies, hac ispicial var hor maro, an tri Hano caër a Jesus, Mary ha Joseph.\nAdtapet diwar « https://br.wikisource.org/w/index.php?title=Buhez_ar_Sent/1837/Joseph&oldid=61859 »\nKemmoù diwezhañ degaset d'ar bajenn-mañ d'an 22 C'hwe 2014, da 15:34.


Buhez ar Zent. pages 110, 111, 112. Encyclopédie Marikavel.\nSeizvet devez a viz C'houevrer\nDiazezour manati Kamaldul (907-1027)\nRomuald a oa ginidik eus a Ravenn. E dud a oa tud a zanve; kristenien oant ive, mes eus ar gristenien-ze hag a zo spered ar bed ha nan spered ar C'hrist ouz o ren. O mab n'eo ket souezus e oa skanv e benn, en e yaouankiz.\nEun devez, diwar-benn eun tamm leve, e savas kann etre e dad hag unan eus e gerent. Romuald, ugent vla d'ezan, a oa war al lec'h; ar gwel eus e dad o rei tol ar maro d'e enebour hen straifuilhas kement mac'h eas eus ar gêr d'ober pinijen en eur manati, epad daou-ugent devez.\nElec'h eur c'hoaraïz, Romuald, en em gavet eno, a chomas tri bla. Ar c'hoant da ren eur vue santeloc'h c'hoaz a reas d'ezan mont da vevan en eul lec'h goue, demdost da Venis, gant eur manac'h koz, e hano Marin. Tri bla bennak adarre e chomas da vevan gant an den santel-ze.\nDoue, ha ne zigas den ebet war an douar-man, hep merkan d'ezan eul labour bennak d'ober, a lakas en e benn mont da adsevel Urz sant Beneat, ne oa mui ken troet, 'vel ma oa dleet, ar venec'h ennan war ar zantelez.\nEn eur boanial a gorf-roched e teuas a benn eus e dôl. Ne c'houlenne, digant ar re a oa dindannan, netra a gement ne raje e-unan. Labourat a rê an douar, ha dibri a rê e vara diouz c'honezen e dâl : e studi pemdeziek oa bue ar zent, hag e klaske ober evelte, gwellan m'halle.\nE binijennou a oa kalet; yun a rê bemde, nemet d'ar zul. Epad ar c'hoaraïz, ne zebre nemet eur skudellad legumach bemde; evit 'n em drec'hi gwelloc'h a ze, e pellae, zoken, diouz treo hag a oa dinoaz ane o-unan. Eur wech an amzer, e lake digas war e dôl eur pred boued eus ar gwellan, hag e lavare outan e-unan: « Setuaze, Romuald, hag a zo ôzet diouz da zoare. Mat, ne danvaï ket anezan, ha ne roer anezan d'it da welet, nemet evit ober gwap ac'hanout. » Hag e lake digas d'ezan eur pred dister ha divlaz.\nOber a rê e bedennou gant ar brasan doujanz evit Doue, ha c'hoant an evoa da welet ar re-all o heuilh e skouer. An neb a vije bet moredet epad an ofis, n'en dije ket a urz gantan da oferennan goude.\n« Gwell eo, a lavare, bezan dihun da ganan eur psalm hepken, evit n'eo drailhan kant gant eur spered morgousket. »\nA greiz pedi, an daerou a deue alïes en e zaoulagad, ha koulskoude, er-mêz eus an iliz, e zremm a veze ken seder, ma laouennae kement hini a dostae outan.\nAr zentidigez oa ar vertu a gare dreist an holl vertuiou-all. Souezus eo ar vad a reas endro d'ezan, hag ar C'halloud o devoa e gomzou. Tud a beb oad hag a bep renk, bugale, rouaned hag all, a c'houlenne bezan dindan e urziou. An diaoul, droug ennan o welet pegement e lake Romuald anezan da gaout koll, a glaskas trabas outan ar muian m'hallas. Gwech e klaske touellan e spered; gwech e stleje e gorf war an douar, e waske warnan gant mall da vougan anezan. Ar brezel-ze a badas pemp bla. An drouk-spered, pa welas ne dalveze ket d'ezan trei endro d'ar zant, a dec'has. Romuald an evoa ar c'halloud d'ober miraklou ha profesiou.\nEr bla 1009, e c'halle bezan neuze en e gant vla, e pignas war mene an Apennen, hag e c'hourvezas eno e-tal eur feunteun.\nA-greiz e hun an evoe eun hunvre. Kredi rê d'ezan gwelet eur skeul, eur penn d'ezi war an douar hag eun all en nenv, hag e venec'h gwisket en gwenn o pignal enni.\nGoulenn a reas raktal an dachen-ze digant an ôtrou Maldoli, he ferc'hen, hag e reas sevel eno eur manati. Ar venec'h ennan a oe lezhanvet Kamalduled; dougen a rent dilhad gwenn, ha gant o finijennou hep distag, e oa muioc'h henvel o bue ouz bue an Ele evit ouz hini an dud o zi a oa eur baradoz war an douar.\nSant Romuald a varvas d'an 19 a vezeven 1027, oajet a c'houec'h-ugent vla. Ar pab Klemant VIII a lakas ober e ouel d'ar 7 a viz c'houevrer.\n'N em gaout a ra c'hoaz hirie gouel sant Derien, pe sant Drien, prins breton, mignon S. Neventer (IVre kantved). O tizrei eus an Douar-Santel, e tremenas dre Naoned ha goude dre Landerne elec'h ma lavarer e tistrujas eun aerouant. Enoret eo en meur a barouz, 'vel en Duod, en Ploulec'h, ha, gwechall, en Sant-Drien. En Naoned eman livet kaer war weren eun iliz e gann ouz an aerouant.\nGra pa ri tra\nOber pep tra dre guslumans, hep sonjal er pez a rêr, a zo eun tech fall. Ar profed Jeremi an eus lavaret kement-man diwar-benn ar re o deus anezan : « Desolatione desolata est terra, eo quod nullus sit qui recogitet corde ; an dristidigez a zo dre holl war an douar, dre ma n'eus den ebet ken hag a dôlfe evez en e galon. »\nEvit an dud dizonj, grasou Doue, sklerijen ar fe ha galloud ar zakramanchou a zo didalve.\nDidalve eo o fedennou, rak ne enoront ket Doue dreze. Eur zonj vat a darz en o spered, mes hen lezel a reont da dremen; ar zakramanchou a zo e-tal o dor, mes ne dennont frouez ebet dioute; fe o deus c'hoaz, mes n'eo rnui nemet evel eun dra kuzet er penn pellan eus o ene, ha ne reont van ebet ken outi, nag ouz netra eus ar pez a zell ar relijion.\nO vezan dizonj evelse, an den n'hall ket mont war wellât; derc'hel a ra da vale dre an hent heuilhet gantan betek hen, hep kaout sklerijen awalc'h da welet e vefe mat d'ezan chench giz.\nAl louzou ouz an tech-ze eo, da gentan, ar beden; ober hon oberou a zevosion gwellan m'hallomp; d'an eil, dizrei, beb abarde, warnomp hon unan. da welet ha mat hon deus grê, epad an de labouriou hon stad, hon fedennou, pep tra.\nN'eus netra ken fall evel ober an treo diwar hanter.


e Madrid, Spagn\nPedro Calderón de la Barca y Barreda González de Henao Ruiz de Blasco y Riaño anvet aliesoc´h Pedro Calderón de la Barca (17 Genver 1600 ; 25 Mae 1681), a oa bet soudard, ha goude beleg katolik, skrivagner, barzh ha dramaour e-kerzh ar Siglo de Oro, pe Kantved Aour Spagn. Ganet e oa bet pa oa bet termenet c´hoariva ar c´houlz-se gant Lope de Vega, ha diorren a reas anezhañ diwezhatoc´h, ma vez gwelet e oberenn evel ar pep gwellañ eus c´hoariva barok Spagn. Setu ma seller outañ evel unan eus gwellañ dramaourien Spagn, hag eus ar bed a-bezh zoken.\nGanet e oa Calderón e Madrid. E vamm, hag a oa a orin flandrezat, a varvas e 1610; e dad, un Hidalgo (noblañs) a orin eus Kantabria hag a oa bet sekretour an teñzor, a varvas e 1615. Kelennet e voe Calderón e Kevredigezh ar Jezuited e Madrid, e-sell da vont da veleg; met mont a reas da studiañ ar gwir da skol-veur Salamanca.\nEtre 1620 ha 1622 e c´hounezas Calderón meur a briz barzhoniezh, en enor da Sant Izidor e Madrid. E bezh-c´hoari kentañ a voe Amor, honor y poder, c´hoariet d´an 29 a viz Even 1623. Da heul e teuas daou bezh all er memes bloaz: La selva confusa ha Los Macabeos. A-hed an daou zekved da heul e skrivas Calderón ouzhpenn 70 pezh-c´hoari, an darn vrasañ anezho o vezañ dramaoù skrivet evit ar c´hoarivaoù kenwerzhel.\nHervez unan eus e vuhezskridourien, Vera Tassis, e servijas Calderón en arme Spagn, en Italia ha Flandrez, etre 1625 ha 1635; met prouiñ a ra meur a zave, er c´hontrol, e oa bet Calderón o chom e Madrid e-pad ar bloavezhioù-se. E 1629 e voe goustilhet unan eus e vreudeur gant un aktour hag a dec'has kuit d'ur gouent; Calderón, asambles gant ur breur all hag un nebeud ofiserien, a yeas tre er gouent ha klask tapout an torfeder. (Unan eus ar seurezed a oa dre zegouezh merc'h an dramaour Lope de Vega.) Ar prezeger anavezet Hortensio Félix Paravicino, a ziskuilhas obererezh Calderón en ur sarmon prezeget dirak Fulup IV Spagn; respont a reas Calderón en ur lakaat e-barzh El príncipe constante ur meneg goapaüs eus sarmon Paravicino. Harzet e voe Calderón e-pad tri devezh en e di, ha ret e voe dezhañ lemel ar meneg goapaüs diwar ar pezh-c'hoari.\nPa varvas Félix Lope de Vega e 1635 e oa bet anavezet Calderón evel dramaour gwellañ Spagn ar mare. E 1636-1637 e voe roet dezhañ Urzh Santiago gant Fulup IV, hag en doa urzhiet digantañ un heuliad pezhioù evit ar c'hoariva roueel e palez ar Buen Retiro.\nNebeut anavezet eo e vuhez er bloavezhioù diwezhañ. E vreur Diego Calderón a varvas e 1647. Ganet e voe ur mab, Pedro José, da gCalderón ha d'ur vaouez dianav etre 1647 ha 1649; ar vamm a varvas nebeut goude. Lakaat a reas Calderón e vab da eveshaat e niz, José, mab d'e vreur Diego. Beleget e voe Calderón e 1651, ha labourat a reas e San Salvador e Madrid. War a seblant e tivizas paouez da skrivañ pezhioù-c'hoari evit ar c'hoarivaoù kenwerzhel.\nTroet ez eus bet daou bezh-c´hoari diwar zorn Calderón gant Youenn Drezen: 'Ar vuhez a zo un huñvre', hag 'Aotrou Maer Zalamea'.\nLa vida es sueño (Ar vuhez a zo un huñvre)\nEl alcalde de Zalamea (Calderón) (Aotrou Maer Zalamea)\nEl lennegezh a-vremañAozañ\nKavet e vez Pedro Calderón er romant eus 1998 skrivet gant Arturo Perez-Reverte, El sol de Breda. Hervez ar skrivagner en doa servijet ar barzh en arme Spagn e Flandrez.\nAdtapet diwar « https://br.wikipedia.org/w/index.php?title=Pedro_Calderón_de_la_Barca&oldid=1817756 »\nDernière modification le 29 Kzu 2018, à 10:48\nKemmoù diwezhañ degaset d'ar bajenn-mañ d'an 29 Kzu 2018, da 10:48.


Marie Sophie von der Pfalz - Wikipedia\nMarie Sophie Elisabeth von der Pfalz (* 1666 en Düsseldorf; † 1699 en Lisboa), pe Maria Sofia e portugaleg, a oa Rouanez Portugal.\nMarie Sophie von der Pfalz, Rouanez Portugal\nHe fried, Pedro II Portugal\n2.1 He bugale\nMerc'h e oa da Philipp Wilhelm von der Pfalz (1615–1690) ha d'e eil pried Elisabeth Amalie von Hessen-Darmstadt (1635–1709), ur verc'h da Georg II von Hessen-Darmstadt. He c'hoar henañ Eleonore Magdalene von der Pfalz a oa dimezet d'an Impalaer Santel.\nHe c'hoar Maria Anna von der Pfalz-Neuburg (1667-1740), priñsez alaman eus Tiegezh Neuburg evelti, a oa rouanez Spagn, dimezet da Carlos II, roue Spagn. Hi eo a alias roue intañv Portugal, Pedro II, a oa intañv abaoe pevar bloaz, da c'houlenn dorn Marie Sophie, 20 vloaz d'an ampoent.\nKaset e voe ur c'hannad dreistordinal, Manuel Teles da Silva, kentañ markiz Alegrete, davet Philipp Wilhelm von der Pfalz, tad Marie Sophie, tonket ar marc'had, ha sinet kontrad e 1687. 100 000 florin he doe en argouroù.\nEurediñ a reas Marie Sophie ha Pedro II Portugal e Lisboa d'an 11 a viz Eost 1687.\nEil pried ar roue Pedro II e oa.\nSeizh bugel he doe Marie Sophie von der Pfalz :\n1 - João (1688-1688), Priñs Brazil\n2 - João V , roue Portugal\n3 - Francisco Xavier, Dug Beja (1691-1742)\n4 - António Francisco Xavier José Bento Teodósio Leopoldo Henrique (1695-1757),\n5 - Teresa Maria Francisca Xavier Josefa Leonor (1696-1704),\n6 - Manuel de Bragança, Infant Portugal, Kont Ourém, (1697-1736).\n7 - D. Francisca Josefa (1699-1736).\nMervel a reas da 33 bloaz.\nAdtapet diwar « https://br.wikipedia.org/w/index.php?title=Marie_Sophie_von_der_Pfalz&oldid=1823850 »\nDernière modification le 10 Gen 2019, à 20:58


Girolamo Buonaparte - Wikipedia\nGirolamo Buonaparte, a anavezer ivez evel Jérôme Bonaparte, a oa ganet d'an 9 a viz Du 1784 en Aiacciu (Korsika) ha marvet d'ar 24 a viz Mezheven 1860 e kastell Villegénis (Seine-et-Oise) (hiziv Massy).\nMab e oa da Carlo Maria Buonaparte ha da Maria Letizia Ramolino ha breur yaouankañ Napoleon Bonaparte e oa. Ar priñs Jérôme a veze graet anezhañ ivez.\n2 Roue Westfalen\n3 E diegezh hag e vugale\n5 Poltred Girolamo\nNav bloaz ne oa ken en 1793 pa dec'has an tiegezh da Vro-C'hall, harluet ma oa diouzh Korsika.\nE skolaj Juilly e reas e studi, ha mont er verdeadurezh e miz Genver 1800, ha bloaz goude e voe anvet da letanant. Pan eas e dad-kaer, ar jeneral Charles Victor Emmanuel Leclerc, da Saint-Domingue ez eas gantañ.\nPerzh a gemeras en expédition de Saint-Domingue hag ur pennad goude e voe kaset gant Leclerc da-gaout ar C'hentañ Konsul en-dro gant un toullad lizhiri.\nGraet e gefridi gantañ, setu Girolamo kuit en-dro gant ar fourgadenn l’Épervier a oa en e c'hourc'hemenn, trema enez Martinik. War-dro fin 1802, pa oa adkrog ar brezel etre Bro-C'hall ha Bro-Saoz e voe roet urzh dezhañ da aozañ an tremen etre lenn-vor Saint-Pierre hag enez Tobago.\nElizabeth Patterson e 1804 (tri foltred en unan)\nUn toullad mizioù goude, rediet gant ar morlu saoz da baouez e droioù-evezhiañ en em dennas e New York, ma timezas en 1803, hag eñ minor ha hep asant e diegezh, da Elizabeth Patterson, merc'h ur marc'hadour bras eus Baltimore. Kement a zroug ac'h eas er breur impalaer ma reas e seizh gwellañ da derriñ dimeziñ e vreur dre an abeg a vinorelezh, en desped da boan-spered ha da enebiezh Girolamo, a gare e wreg, hag en doa bet ur mab diganti.\nE 1805 e tistroas da Vro-C'hall. E-kerzh an dreizhadenn e voe darbet dezhañ kouezhañ etre krabanoù ar Saozon meur a wech.\nTost kenkent e c'houlennas e vreur impalaer outañ mont da Alger da zasprenañ 250 italian eus Genova a oa dalc'het er sklavelezh gant an dey.\nDindan boledoù al listri saoz ez eas al lestr Vétéran en bae Konk-Kerne a-drugarez d'ar martolod Furic.\nGoude kaset ar gefridi-se da vat e voe savet da gabiten-lestr. E penn ar Vétéran e voe lakaet, eilet gant Emmanuel Halgan, a voe anvet da amiral diwezhatoc'h, ha goude da gomandant ur morlu a eizh lestr a gasas, en 1806, d'ar Martinik. E miz Eost e savas ur barr-avel, ha kaset al listri a bep tu. Ha Girolamo da guitaat e vagad-listri hep goulenn na kemenn, ha da zilezel an amiral Philippe Willaumez evit distreiñ da Vro-C'hall. Redek war e lerc'h a reas listri saoz betek an Inizi Glenan , ma voe saveteet gant ar sturier, Jean Marie Furic, ha dont a reas a-benn da gavout repu e porzh Konk-Kerne, ma chomas ar Vétéran e-pad tri bloaz. Er bloaz-se en-eeun e voe anvet da eilamiral, da briñs gall, gant ur milion a leve, medalennet gant Erer-Meur al Lejion a Enor, ha roet e voe e renk dezhañ en-dro en urzh an hêrezh tiegezhel.\nE 1807 e kuitaas ar morlu ha lakaet e voe e penn un rann-arme enni soudarded eus Bavaria ha Württemberg, da vont d'ober brezel ouzh roue Prusia ha da gemer Silezia digantañ. Trec'h e voe hag anvet da jeneral goude Peoc'h Tilsitt.\nE miz Eost 1807 e timezas gant ar briñsez Katharina von Württemberg, merc'h da Friedrich Iañ, roue Württemberg, en un eured renket gant an impalaer Napoleon. C'hwec'h devezh goude e oa roet da Girolamo kurunenn Rouantelezh Westfalen, ur rouantelezh verrbad (1807-1813) krouet gant Napoleon diwar meur a stad vihan en hanternoz Alamagn. E Kassel e oa kêr-benn ar rouantelezh-se.\nE Gouhere 1816, roue Württemberg a roas d'e vab-kaer an titl a priñs Montfort, a viras pell. E miz eost e voe aotreet da vont, gant e wreg hag e vugale, da kastell Bimbourg, e-tal Vienna, da welout e c'hoar Carolina Buonaparte, intañvez ar roue Joachim Murat. Diwar neuze, betek ken na zistroas da vro-C'hall, e veze o chom pe en ur c'hastell tost da Vienna pe e Trieste.\nDistreiñ a reas Girolamo Buonaparte da Vro-C'hall goude dispac'h miz C'hwevrer 1848, ha bevañ a reas e Pariz, en ur ranndi rue d'Alger, 3. Dre ma kreske brud e niz, ar priñs Louis Napoléon, e chome sioul. Pa voe anvet an niz da brezidant avat, gant 6 milion a vouezhioù, e teuas e-maez e doull. D'an 23 a viz Kerzu 1848 e voe anvet da c'houarnour an Invalides ha da v-marichal Bro-C'hall, d'ar c'hentañ a viz Genver1850.\nGoude e voe prezidant ar Sened (1851), ha pa voe adsavet an impalaeriezh e voe adlakaet da briñs impalaerel (1852). Emañ e gorf en Invalides e-kichen hini Napoleon.\nEmbannet eo bet e Mémoires haCorrespondance en 1863.\nE diegezh hag e vugaleAozañ\nEn 1803, d'ar 24 a viz Kerzu e Baltimore (Stadoù Unanet Amerika), e timezas da Elisabeth Paterson (1785-1879), en desped da Napoleon. Dre un dekred impalaerel 11 a viz Meurzh 1805 e voe diskleriet e oa didalvoud an eured hag e oa didad ar bugel ganet eus ur briedelezh e-maez al lezenn, rak graet e oa bet an eured en estrenvro hep aotre a-berzh an tiegezh. Ur mab a voe ganet eus ar briedelezh-se : Jérôme Napoléon Bonaparte (1805-1870).\nEn 1807, d'an 22 a viz Eost e Pariz (Bro-C'hall), e timezas d'ar briñsez Katharina von Württemberg (1783-1835) merc'h da Frederik von Wurtemberg. Pemp bugel o doe :\nNapoléon-Jérôme-Joseph-Charles Bonaparte (1822-1891)\nMathilde-Létizia Bonaparte (1820-1904), anavezet evel ar briñsez Mathilde.\nSerc'hed e-leizh en devoe Jérôme Bonaparte ha dreist ar re all:\nBlanche Carrega, eus Genova.\nar gontez Truchsess-Waldberg\ngwreg ar jeneral de Coudras\nar gontez Bocholtz\nar gontez Lowenstein-Wertheim\nar varkizez Azzolino\nar gontez Collin de Plancy\n« Le roi est un jeune homme gracieux, maigre avec des cheveux foncés et des yeux noirs. Son aspect a quelque chose de robuste, l'os de la joue est saillant et l'insolence de la jeunesse apparaît sous quelques légers plis déjà formés auprès des yeux. Le menton et une forte nuque rappellent son frère auquel du reste il ne ressemble pas sous les autres rapports. » (d'un témoin occulaire : Moritz von Kaisenberg)\nAdtapet diwar « https://br.wikipedia.org/w/index.php?title=Girolamo_Buonaparte&oldid=1945966 »


lorgnez - Wikeriadur\nEus lovr, pe lor.\nSkrivet lorgnezh e Devri.\nlorgnez /ˈlɔrɲes/ hollek benel\nDoue a zelaouaz he bedenn hag a zigasaz d'ezhan eur c'hlenved heuzuz : he gorf holl a oue goloet a lorgnez enn eunn hevelep feson ma'z oa eunn donjer sellet outhan. — (Gabriel Morvan, Buez ar Zent, Brest, 1894, p. 501.)\ngalleg : lèpre (fr)\nTanfouich ! nann, hounnez ne c'hoarze tamm, al lorgnez a oa anezi, eun dostenn zivalo stag mat he c'hroc'hen ouz he c'hein : [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 184.)\n« Lorgnez, » a daolas outañ Pêr Gwiader en ur skopañ ha chaokañ kunujennoù all dirak korf-mar e vevel. — (Youenn Kervalan, Dremmoù Arrasate, Embannadurioù Al Lanv, 2009, p. 50.)\ngalleg : charogne (fr) , ordure (fr) , salaud (fr)\nAdtapet diwar « https://br.wiktionary.org/w/index.php?title=lorgnez&oldid=295977 »\nKemmoù diwezhañ degaset d'ar bajenn-mañ d'an 16 Meu 2020, da 07:03.


BREZHONEG DIGOR: Pedenn evit an armée (testenn gozh bet diskoachet)\nPedenn evit an armée (testenn gozh bet diskoachet)\nDaw din lared lar oa ket propr-propr ar feuilhenn bet diskoachet, ha sterd da lenn a-wechou, hag e-se hellefe chom mankadennou war ma lerc'h.\nPetramed n'ouzon na penvar', na piw na skrivet an tamm pedenn-mañ...\nAutrou souveren c'houi galvet Doué an armeou difennit ar Frans ar brezel a c'hourdrouz hé feiz hag é frankiz savit autrou doué a skubit pell diouzimp an énébourien a stourm ouz merc'h hena hoc'h iliz ; touet hô deuz é holl touet hô deuz é diskar hag éné leac'h laquat an herezi ar falz kredenn ; né bermettéfoc'h quet autrou souveren he zeufent abenn euz ho inemeziou milliguet, song ho pezo euz ar bobl ra pehini hô heuz roét; Santes Genovefa, santes Clodia, S' ?Loua..? hag hô euz quen aliez savetéet dréz vurzudou grit eur sell drugarezas var armeou ar Frans ni ho ped evit hor soudardet evit quement hini a garomp hag a ia ha volontez vad d'ar vrezel; hor priegou ingt hon tadou, hor breudeur, hor bugale, hor c'herent, hon mignouned; difenn a reont ar vro hon tiez, hon illizou; hor c'huiteat ô deus (autrou doue evit) ober ô dever: hon laquaât a reomp étre douarn hô providans grit ma ne veimp ket euz a re ha varvo é tan ar brezel, autrou Doue ho polontez beza gret ha nan on hini; hogen pliget ganeoc'h silaou hor pedennou pa vezo ar maro ho para a suc'h ha ré a vellan déoc'h diouallit hi mirit, conservet hi d'hor c'harantez a leun a anaoudegez vad ganto, hag evito ni ho trugarekaiout; Kana a reomp an hymne a drugarez hag a veuleudi hé non illizou a renevezi a reomp ho bromesa da veza fidel d'ho servicha.\nOh' pedit a reomp autrou souveren evit hor soudardet gouliet soulagi ho foaniou rentit dezo ar iec'h hag ar vuez roit dezo ar resegnation grit ma tesquim hé n'or zougen ho blessou henoruz charei ar gouliou euz ho c'hroaz.\nOh' pedit a reomp autrou souveren evit hor soudardet prizounnerien n'é abandonnit quet hanezo her vro estra jou douzaït hô glac'har da veza pell diouz ho mamm bro skoazellit an divroidit gez ha roït d'ezo an espérans da velout adarre ho bro, ho familliou hag ho mignouned ekreiz ho anken ra vezo ho groaz ho brasa hag ho dousa consolation.\nOh' pedit a reomp autrou souveren evit hor soudardet dare da vervel pellaït diouz ho c'haloun an anken hag an disesper grit m'o devezo song euz ho badiziant euz no fask kenta a roit d'ezo pardoun éno heur diveza; kemerit ô va doué ar c'holl euz ho buez evit ar paiement deus ho fec'hegou hag euz anrét resevithi heno paradoz. Oh' pedit a reomp autrou souveren evit hor soudardet maro ho ped song euz ho c'hombajou euz ho boaniou euz ho bolontez vad souffrëet ho deuz, maro ingt evit difenn hor mamm bro catholiq; ankounac'heït ô va Doué hô fec'hegou hag hon holl fec'hegou ho deuz diskaret varnomp ni ho goaligner a roït d'ezo ractal digemer he rouantelez ar peoc'h hag an evurusted.\nÔ Marie patrounez ar Frans sikour ar gristenien dreizoc'h ennomp offromp da Jesus hor mab ar pedennou ar re humblpla pliget ganeoc'h astenn hô toarn gallouduz evit diouall hor soudardet ho pézet song euz ha re a garomp silvidiguez ar re infirm ha ré glanv ha dinerz roït pareans d'hor soudardet blesset, consolatourez an dud affliget consolit hi heno prizounn ha var hô zremenvan refug ar pec'herien digorit d'ar re a zo maro dor an env ha pedit evit hor familliou glac'haret. Sant Martin skouer ar soudardet kenta patroun Frans pedit Doué da skuill hé venediksion he vennoziou var hon armeou hag obteni d'eomp ar peoc'h, evelse bez gret, Ô Marie konsevet hep pec'het pedit evidoump ni ha oullen sikour de ganeoc'h.\n(Re leden é an tamm paper 'vid mond toud ba ma skanner, dram a-se é troc'het un tamm bihen ar gomjou ba'r c'hostïou)\nBet skrivet ga Gurvan Lozac'h d'an 00:15\nUn tamm despunad gerioù ba'r vro\nUn Tastum Komjou Deus Leskon\nPedenn evit an armée (testenn gozh bet diskoachet)...\nFin an emgann ba Kraozon (1944) / La fin de la bat...


Kaozeal:6 Genver - Wikipedia\nLamet em eus kuit darn eus ar c'hemmoù degaset gant an IP dianv, pa'z int faos pe amreizh:\nNedeleg an ortodoksed a zo d'ar 7 ha n'eo ket d'ar 6 !\nPerak mont da skarzhañ Nedeleg an Armenianed ?\nLamet kuit ivez skrid displegañ (amreizh) war-lerc'h Gouel ar Rouaned pa'z eus ul liamm evit ur pennad war ar gouel-se. Eno eo ret lakaat an displegadennoù-se.\nPerak mont da skarzhañ an anv "Tifen" a zeu eus Epiphanie ?\nPerak mont da skarzhañ anvioù sent Breizh (am eus kavet e-barzh "Goueler Kelt" an Tad Turiaw) ?\n"Sant Melan" a vez enoret d'ar 6 (gwel. Wikipedia gallek).\nIskomandant Marc'heg 4 Gen 2006 da 10:41 (UTC)\nRespontoù : Evit Nedeleg evit darn ar reizhkedennourien (n'eo ket evit an holl), ar gwir zo ganit ha lennet am oa ar 6 war ar Wikipedia...brezhoneg. S. O Nedeleg. Bezit war evezh, tudoù !\nEvit ar sent : heuliañ a ran Goueler ar sent gant Tepod Gwilmod, Imbourc'h,1994. N'eus ket kaoz eus Tifen e-barzh. Hag ur santez eo? Ha koulskoude eo diazezet war reolennoù an Iliz 1970 (met ne ouie ket e teufe Katell a Aleksandria en-dro goude bezañ skarzhet kuit diwar abeg e vefe ur santez mojennel). Er goueler-se e vez meneget ar "propre" evit an eskoptioù e Breizh. Ul labour sirius-tre ha ne c'heller ket mont heptañ.\nSant Merrin. Gouel > 15/09 Sant Peran. Gouel > 05/03 sant Melan? N'eus ket anv anezhañ en deiziad 6/01 . Ha te gant peseurt mammenn(où) e labourez? Bloavezh mat, vat--Ch. Rogel 5 Gen 2006 da 00:08 (UTC)\nKement-se a ziskouez ez eus kalz a labour c'hoazh a-raok na vije ar Wiki brezhonek ur benveg a-zoare hag a c'haller lakaat e fiziañs ennañ. A-raok skrivañ tra pe dra e vefe gwelloc'h bezañ sur eo gwir an dra-mañ-tra.\nEvit "Tifen", n'em boa ket lakaet e oa ur santez. Dont a ra an anv-se eus "Teophanie" = Epiphanie. O devezh gouel eo eta.\nEvit ar sent all, klask a ran-me heuliañ meur a labour. E-touez ar re wellañ emañ, a soñj din, hini an Tad Turiaw (Goueler Kelt), labour A. Deshayes a zo ivez hag a ro gouelioù ar sent hervez an dielloù kozh, hep disoñjal kennebeut "Buhez ar Sent". Iskomandant Marc'heg 5 Gen 2006 da 19:28 (UTC)\nAdtapet diwar « https://br.wikipedia.org/w/index.php?title=Kaozeal:6_Genver&oldid=25506 »\nKemmoù diwezhañ degaset d'ar bajenn-mañ d'an 5 Gen 2006, da 19:28.


teko → praga manifesto → disklêriadur praha ...\nDisklêriadur Praha an emsav evit ar yezh etrebroadel, an Esperanteg\nNi, izili an emsav-bed evit diorren an Esperanteg, yezh etrebroadel, a gomz, dre hanterouriezh an disklêriadur-mañ, ouzh an holl c'houarnamantoù, an holl aozadurioù etrebroadel hag an holl dud a youl vat, a zisklêr bezañ stag ouzh ar palioù termenet amañ dindan, hag a bed pep aozadur ha pep hinienn da zont da strivañ war an tu-se ganimp.\nE 1887 e oa bet lakaet da raktres ober gant an Esperanteg evel yezh skoazell evit ar c'hehenterezh etrebroadel. Deuet eo buan da vezañ ur yezh vev, stank hec'h arlivioù. Abaoe ouzhpenn ur c'hantved ez a an Esperanteg en-dro ha tostaat a ra an dud an eil ouzh egile dreist an harzoù sevenadur ha yezh. Palioù he c'homzerien, e keit-se, n'eo ket bet kollet o fouez gante, ha talvezout a reont atav kement evit an amzer a-vremañ. N'eo nag implijout un nebeud yezhoù bro evel yezhoù etrebroadel, nag an araokadennoù teknikel war ar c'hehenterezh, nag ijinañ doareoù nevez da gelenn ar yezhoù hag a ray d'ar reolennoù amañ da heul bezañ sevenet, reolennoù diazez anezhe, en un urzh reizh hag efedus evit ar yezhoù.\nEnepdemokratel he diazezoù eo ur reizhiad kehentiñ hag a vez atav spletusoc'h evit keodedourien zo, hag a c'houlenn bloavezhioù a strivoù digant re all evit tizhout ul live izeloc'h a-fed efedusted. Daoust ma n'eo ket an Esperanteg ur yezh klok, evel an holl yezhoù, ez a kalz pelloc'h evite evel doare kehentiñ hag a lak an dud keit-ha-keit er bed.\nDisklêriañ a reomp e vez degaset, gant an digempouez etre ar yezhoù, un digempouez kehentiñ e pep keñver, war an dachenn etrebroadel hag all. Hon emsav a stourm a-du gant un doare kehentiñ demokratel.\nUn deskadurezh dreist ar broadoù\nAn holl yezhoù kenelel zo stag ouzh sevenadurioù zo ha broadoù zo. Da skouer, gant ar skoliad a studio ar saozneg e vo dizoloet ivez ar sevenadur, an douaroniezh ha reizhiadoù politikel ar broioù ma vez saozneg enne, ha dreist-holl re ar Stadoù-Unanet hag ar Rouantelezh-Unanet. Ar skoliad a studio an Esperanteg avat a zizoloio ur bed hep harzoù ma vo en e vleud e pep bro.\nBez' e lavaromp e vo roet dre ret ur sell 'zo war ar bed gant an deskadurezh en ur yezh 'zo. Hon emsav a stourm a-du gant un deskadurezh dreist ar broadoù.\nEfedusted a-fed kelenn\nNebeut-tre eus an dud a zesk ur yezh estren a zeu a-benn da vestroniañ anezhi e gwirionez. An Esperanteg avat a c'haller dont a-benn da gomz aes da vat, evit unan a zesk e-unan zoken. Studiadennoù a bep seurt a ziskouez eo talvoudus an Esperanteg da zeskiñ yezhoù all war-lerc'h. Erbedet eo bet ivez evel elfenn a-bouez e-barzh kentelioù da zigeriñ war ar yezhoù estren.\nLavarout a reomp e chomo atav ar yezhoù kenelel evel ur skoilh evit ar skolidi a c'hallfe koulskoude tennañ gounid eus un eil yezh.Hon emsav a stourm a-du gant un doare efedus da gelenn ar yezhoù.\nKumuniezh an esperantegourien zo unan eus an nebeud re er bed hag a zo div- pe liesyezhek o holl izili. Pep hini anezhe en deus strivet da zeskiñ ur yezh estren da nebeutañ betek ul live mat a-walc'h evit kehentiñ. Ha kement-se a ra da galzik anezhe deskiñ ha karout meur a yezh estren ha dre vras e tigor o bed hiniennel d'an dud.\nLavarout a reomp e tlefe gallout an holl re a gomz ur yezh bennak, ha pa vefe komzet gant kalz pe nebeut a dud, kaout an tu da zeskiñ un eil yezh ha d'ober ganti evel doare kehentiñ a live uhel. Hon emsav a stourm evit ma vefe roet an tu-se d'an holl.\nDisurentez a vez degaset war tachenn ar yezhoù gant an digempouez etre o nerzhioù, ha dre ar yezh ivez e vez gwasket en ur mod ul lodenn vras eus an dud er bed. E kumuniezh an Esperanteg en em gav an holl dud, ha pa gomzfent yezhoù kreñv pe get, ofisiel pe get, war un dachenn neptu a-drugarez d'ar youl da gas ar c'henemglev-se da benn. Ur c'hempouez a'r seurt-se etre gwirioù, kiriegezhioù ha kargoù ar yezhoù zou un andon evit klask disoc'hoù da gudennoù ar yezhoù ha d'an emgannoù etreze.\nLavarout a reomp eo diasur, en abeg d'an digempouez etre ar yezhoù, gwarantiñ e vefe damantet an holl koulz-ha-koulz hep diforc'h ebet abalamour d'o yezhoù (evel ma c'houlenn ar skridoù etrebroadel). Hon emsav a stourm a-du gant ar gwirioù yezh.\nLiested ar yezhoù\nAr gouarnamantoù stad a sell ouzh liested ar yezhoù evel ouzh ur skoilh d'ar c'hehentiñ ha d'an araokaat. E kumuniezh an Esperantegourien e weler kentoc'h un andon pinvidigezh ret ha dihesk. Gant se e tegas pep yezh, evel pep boud bev, he zalvoudegezh hag e tellez bezañ gwarezet ha skoazellet.\nLavarout a reomp e vo kondaonet d'ar marv ar pep brasañ eus ar yezhoù er bed gant ar politikerezhioù kehentiñ hag araokaat ma ne vezont ket diazezet war an doujañs hag ar skoazell d'an holl yezhoù. Hon emsav a stourm a-du gant liested ar yezhoù.\nDishualañ an dud\nGant pep yezh e vez kabestret ha digabestret o c'homzerien war un dro, en ur reiñ an tu dezhe da gehentiñ etreze hag en ur virout oute da gehentiñ gant komzerien all. An Esperanteg zo bet savet evit bezañ un doare kehentiñ a c'hall bezañ desket aes gant an holl ha mont a ra en-dro ar raktres bras-se evit dishualañ an dud, ur raktres a roy tu da bep keodedour da gemer perzh evel hinienn e kumuniezh mab-den, en ur virout e wrizioù yezh ha sevenadur, met ne vo ket harzet gante.\nLavarout a reomp e tegas an unyezhegezh bevennoù d'ar frankizoù ezteurel, kehentiñ hag en em vodañ. Hon emsav a stourm a-du evit dishualañ an dud.


Alabama Song a zo ur varzhoneg hag a voe savet ar pozioù saoznek anezhi e 1925 gant al lennegourez alaman Elisabeth Hauptmann (1897-1973) evit ar barzh alaman Bertolt Brecht (1898-1956). Lakaet e voe da ganaouenn pa voe krouet un ton dezhi e 1927 gant ar sonaozer alaman Kurt Weill (1900-1950).\nKanet e voe evit ar wech kentañ e 1927 gant gwreg Weil — an arzourez aostrian Lotte Lenya (1898-1981) — pa voe displeget Mahagonny-Songspiel e festival Baden-Baden (Republik Weimar d'an ampoent) : enrollet e voe gant ar ganourez d'ar 24 a viz C'hwevrer 1930.\nGraet e voe ganti en-dro da-geñver Aufstieg und Fall der Stadt Mahagonny (Braster ha diskar kêr vMahagonny), un abadenn sonerezh gant Brecht ha Weill hag a voe diskouezet e Leipzig (Republik Weimar) d'an 9 a viz Meurzh 1930 evit ar wech kentañ.\nBrud nevez a voe degaset d'ar ganaouenn pa voe enrollet Alabama Song (Whisky Bar) gant ar strollad rock stadunanat The Doors e 1966 evit e gentañ albom The Doors. Un nebeud bloavezhioù war-lerc'h (e miz Gouere 1978) e voe enrollet un doare all, gwall souezhus, gant ar c'hanour saoz David Bowie (1947-2016) : embannet e voe ar bladennig d'ar 15 a viz C'hwevrer 1980 (o tougen Space Oddity war he zu B).\nKanet e voe Alabama Song ivez gant Angel Blue, Dalida, Dionysos, Marianne Faithfull, Chiara Galiazzo, Nina Hagen, Ute Lemper, Audra McDonald, Marilyn Manson, Melina Mercouri, Catherine Sauvage (La lune de l'Alabama), Soan, Peter Straker, Teresa Stratas, Dave Van Ronk, Viza ha Yelawolf.\nLod eo an doare savet gant The Doors eus sonerezh The World's End, ar film gant ar filmaozer saoz Edgar Wright (1974-) a oa bet embannet e miz Gouere 2013.\nAlabama-Song kanet gant Lotte Lenya.\nGerioù Alabama Song (Whisky Bar) kanet gant The Doors.\nAlabama Song kanet gant David Bowie.\n↑ Anavezet eo dindan anvioù all ivez : Moon of Alabama, Moon over Alabama ha Whisky Bar.\nAdtapet diwar « https://br.wikipedia.org/w/index.php?title=Alabama_Song&oldid=1823576 »


Pajenn:Le Clerc - Ma beaj Londrez, 1910.djvu/165 - Wikimammenn\nPajenn:Le Clerc - Ma beaj Londrez, 1910.djvu/165\ndevosion en e genver ha da gaout o lod eus ar C’hendalc’h. Ze koulskoude eo a glaske an Arc’heskob pa nevoa grêt embann e vije bet prozision ar Zakramant. Eun dek mil bennag a dud o devoa kavet an tu, dre m’o devoa kartenno, da vont d’hen adori ebarz ar gatedral pe da glevet komz anean en sal Kaxton, en sal an Hortikultur, hag en sal Albert. Mes petra eo ze e kichen ar c’hant mil pe an daou c’hant mil a felle d’ê bean binniget gantan, pe da vihanan hen gwelet ? ’N eur dougen anean dre ar ruio e vije bet roet e vennad da bep hini.\nSetu aman ’pez am eus gwelet ha klevet diwar-benn ze. War dro peder heur e tle digeri ar gerzadeg hag e fell d’imp, ni beleien, bean, eun hanter\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/165&oldid=109603 »\nKemmoù diwezhañ degaset d'ar bajenn-mañ d'an 6 Du 2017, da 12:34.


Ram Nath Kovind, ganet d'ar 1añ a viz Here 1945, zo ur politikour indian ha prezidant e vro abaoe 2017. Bet e oa bet ivez gouarnour Bihar etre 2015 ha 2017, bet e oa bet ivez ezel eus parlamant India, ar Rajya Sabha, etre 1994 ha 2006.\nRam Nath Kovind e 2017.\nBet e oa e penn ar strollad Bharatiya Janata Party (BJP). Kovind a oa bet lakaet war-raok evel danvez prezidant gant ar c'hengevread politikel NDA (National Democratic Alliance) ha trec'h e voe e dilennadegoù prezidant 2017. An eil Dalit e voe da vezañ dilennet d'ar post-se. En e bost emañ abaoe ar 25 a viz Gouhere 2017.\nA-raok e vuhez politikel e oa bet alvokad e-pad 16 vloaz. Labouret en devoa en Dillī uchcha nyāyālaya (Lez-varn uhel Delhi) hag e lez-varn uhel India betek 1993.\nRam Nath Kovind o tegemer Pranab Mukherjee e Patna.\nAdtapet diwar « https://br.wikipedia.org/w/index.php?title=Ram_Nath_Kovind&oldid=1767928 »\nDernière modification le 4 Gwe 2017, à 16:24\nKemmoù diwezhañ degaset d'ar bajenn-mañ d'an 4 Gwe 2017, da 16:24.


Pajenn:Instructioneu santel ar er gurionnéeu principal ag er religion, 1790.djvu/496 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/496\ngavai jaugeaplan eit en inourein. Abel e offrai é lonnèt gùellan : Caïn e offrai ag er péh, e æstai : Melchisédech e offras bara ha gùin é Sacrifice. Ér goh Lezèn Doué e ras d’er Juivèt regleu certæn eid er Sacrificeu hac eid er péh e zeliènt offrein. Mæs èl ne oai quet possibl, èl ma lar S. Paul, ma vezai bet distannét colèr en Eutru-Doué guet goaid el lonnèt-hont e offrait dehou, Jesus-Chrouist en dès dismantét er Sacrificeu-ze hac ou homprênét ot én hani en dès offrét ar er Groès, hac e zou continuét ar en Autærieu partout ér Grechéneah.\nNe hum abusehèmb quet amen de gonz a Sacrificeu er Juivèt : assès-è ma houiehait é hoènt ol er squèd hac er figur a Sacrifice Jesus-Chrouist, ha ne oènt agréabl de Zoué meid é quemènt ma hoènt offrét tehou guet er santimanteu ag ur galon humiliét, ha guet ur Fé bihue ér Messi e ortai er Juivèt, hac e oai represantét ha burhud offrét dré er Sacrificeu-hont. Gobér injur de Jesus-Chrouist vehai, chongeal bermen é heèllér inourein Doué dré ne vern pèh Sacrifice dihaval doh en hani en dès-ean instituét, hac e vou continuét én Ilis beèd er fin ag er béd.\nEr Sacrifice ag en Overèn e zou enta er Sacrifice a Gorv hac a Oaid précius Jesus-Chrouist, e offr Jesus-Chrouist hac en Ilis de Zoué dré zeourn er Velean, idan en aparanceu ag er bara hac er gùin, eit continuein ha represantein er Sacrifice ag er Groès : pé,\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/496&oldid=129066 »


Selaou an abadenn graet gant Radio Kerne diwar ma labour arzel\nAbadenn "An Diskouarn o nijal "\n“Ur wech e oa, ur wech ne oa ket Ar Bleiz...”\n" Ma ne vije ket eus al loened e vije digomprenusoc’h c’hoazh anien mab-den " Georges-Louis Buffon.\nPrepoz an Arzourez: N’eo ket an ijin am boa c’hoant da lakaat war-wel en ma labour met kentoc’h ar mennozh da implijout skeudennoù (eus ar fiñvskeudennoù, eus al lennegezh pe eus an arzoù) ma ijin evit tostaat ouzh goulennoù arouezus feulsoc’h. Un tu eus va prederioù e-keñver ar c’hoari tostaat / disteurel etre ar mab-den hag al loen, met ivez etre an danvezioù o-unan, a zo ur c’hizelladurezh o tont eeun eus ar stal-labour, gant un empleg don hag a lak keñver-ha-keñver an dañvez.\nTostaet e vez an tem dre an hironiñ, an touell pe forzh peseurt stag organik ha mekanik. O kemer harp war degas koun loened mojennek e teu an hironiñ da vezañ enkorfañ hon aon hag hor anken. Atav eo bet implijet al loen gant an den evit teurel ar bec’h war e vankoù, e euzhadennoù sokial pe politikel. Implijet e vez skeudenn al loen (ul lodenn anezhañ pe en e bezh) evit galloudezh an dañjer a zo e-barzh e stummoù hag e lak war-wel ar feulster a zo e pep hini ac’hanomp. Ur gourdrouz war chom-bev kevredigezhioù ar mab-den.\nLod eus va arnoderezhioù a zeu da harz ar frailhadur a zo etre an den hag al loen. Dre ar goulenn-se en em zistag ur gest, ur c’hlask identelezh. Bevañ gant ar santimant omp dre ar pezh a ziskouezomp ac’hanomp eo kuzhat al lodenn all a zo ennomp. Kuzhat al loen. Met, a-wechoù e teu a-benn an den da guitaat e natur, kuzhet a-dreñv ur maskl pe a-dreñv al loen e-unan. Kemer a ra identelezh al loen, e arouezennoù, e varregezh ha e teu da berc’henn d’e vertuzioù. En holl mojennoù o deus al loened ur seurt personiañ, ur bannañ eus hor emzalc’hioù. Al loen merzhet a-wechoù evel substitut an nanarzh, a-wechoù evel un arm a ro urzh din d’ober ur seurt enkorfañ.\nPenaos e c’hell stummoù’zo degas da faltazioù disheñvel, d’ur gwir tem personnel, eus ar varzhegezh d’ar spont ?\nPenaos gouzout e c’hell bezañ ma ne vije ket o lec’hiañ anezho en natur ?\nE pelec’h emañ an harzhoù etre an den hag al loen, etre mojennerezh ha gwirionez kevredigezhel, etre klasik ha kempred ?\nPenaos lakaat en e-unan, merañ ha lakaat ennañ dre an arz ar bec’h a zo etre an den hag al loen ? Penaos diskouez dre an arz eo bet dispartiet an den eus an nann-den hag al loen eus ar mab-den ?\nArzel, lennegel and fiñvskeudennoù referañs: Louise Bourgeois, Kiki Smith, Jana Sterback, Hélène Chadwick, Rebecca Horn, Barbara Hepworth, Mathew Barney, Ian Fabre, Anish Kapoor, Brancusi, Cathy de Monchaux, Lynda Bengalis (« Parenthesis » 1975), Eva Hesse, Claude Cahun, Oleg Kulig, Annette Messager, Jeff Koons, Ivan Kafka « From Nowhere to Nowhere », William Blake, Edgar Allan Poe, Oscar Wilde, Hitchcock, David Cronenberg, Tim Burton, Hayao Miyazaki, Jean-Pierre Jeunet, Christophe Gans, James Cameron...


Trizekved pennad — VII - Wikimammenn\nTrizekved pennad — VII\nR. Prud’homme, 1903 (p. 351-353)\n◄ Gouel ar Zakramant war al lestr Eun taul skoa d’eur mousik. — Monte-Kristo. — Elba Begen ar C’hors. — Piou eo Korsiz ►\nEur c’hrennard a bevarzek vla, kollet gantan, tri bla ’zo, e dad : heman a oa kabiten war lestr an Itron-Varia-Zilvidigez. Digoueout a reaz d’ean, ’vit-se, bean taulet er mor gant eun tarz avel, ha beuet dioustu. Ar c’hommandant Pillart, a blije d’ean meurbed an tad, an euz kemeret ar mab evit mousik. Mes o vean ma kav an euz ar pautrik spered kaer ha komportamant vad, e karfe gwelet ’nean o studian ’vit tapout da vean kabiten ’vel e dad, E-unan ’vit-se, n’hell ket kemer ar frejo war e gont : setu perak, ’vit bean sikouret, an euz komzet euz se d’ar Velged. Unan euz ar re-man, an Au. Deploiges, a zo deut d’am c’hâd ha me, d’em zro, am euz klasket tuan ma c’henvroiz a du gant ar c’hrennard. Ar gwellan digemer o deuz græt d’in : ’benn 9 h. hon deuz dastumet etrezomp 100 lur, a roomp dioustu d’ar c’hommandant.\nN’am euz ket ezom da laret pegement en em ziskoe heman trugarezus en hon c’henver. Gelvel a ra ive ar mousik, evit ma vo anaveet ganimp ; stum vad an euz : mar be bolante Doue, e rei eun de enor d’ar re an efo sikouret ’nean da gemer e lans.\nDa 1 h, e lezomp war hon dorn mad enezennik Monte-Kristo : eur pikol pez roc’hel, na welomp da gentan warnan na ti na gween. Setu aman koulskoude, kuzet en eur pleg-mor, tri pe bevar di euz ar c’hoantan ; neve flamm int, bet savet ’vit roue an Itali, a deuio da dremen enne bep pla eun toullad deio hanv.\nDa 1 h. 1/2, en eur gauzeaden, e larer d’imp penauz klask ha kaout pelerined ’vit an Douar Santel, ha penauz en em gemer evit disken euz al lestr pan errufomp arc’hoaz en Marseilh.\n’Benn eur pennad goude e welomp tost d’imp, war hon dorn kle, enezen Pianoza. He zour-tan eo bravan hini am euz gweled ; taer dourel a zo enni, lans kroec’h gant an hini kreiz, Glazur ha tier hir-hir a zo ’hed an aud. Birviken na larfe ’nen e vije an tier-ze galeo an Itali : ha ze n’eo koulskoude nemet ar wirione.\nA-dal da Bianoza, eun enezen all vrasoc’h a ziskoe d’imp he c’hoste kuz-heol, ’vel eur voger noaz a goue a-blomm er mor. An tu all anei, ’vit-se, an tu a zell ’trezek an Itali, a zo muioc’h *hegarad da welet, o vean ma toug douar labour, koajo ha kærio.\nHa laret penauz eo ar roc’hel-ze, warnan eur gwiskadik douar, a zo bet roet ’vit rouantelez da Napoleon Ian gant ar rouane o defoa diskaret anean diwar e dron ! Ya, enez Elba eo an hini a zo aze dirak hon daoulagad.\nDa 5 heur, kent disken da zibri, e taulomp ple, war hon dorn kle, d’eun enezen all bihan bihan : Caprera eo he hano, ha brudet eo ’balamour da C’haribaldi a oa o chom enni, hag a varvaz enni er blavez 1882.\nAdtapet diwar « https://br.wikisource.org/w/index.php?title=Trizekved_pennad_—_VII&oldid=104236 »\nKemmoù diwezhañ degaset d'ar bajenn-mañ d'an 14 Gou 2017, da 18:01.


Makoto Noguchi - Wikipedia\nNOGUCHI Makoto  zo ur brezhoneger japanat ganet e Yawata e su ar Japan. Kuitaet en deus e vro dam d'ar saotradur a rene eno : "Em c'hêr, 80% eus ar vugale a zo klañv gant an drouk-skevent abalamour d'an aer lous. Re a ziorreadur a lazh an dud". Deuet eo da Vreizh e 1970 evit studiañ ar galleg e skol-veur Breizh-Uhel e Roazhon. Gober a ra anaoudegezh gant studerien ar gevrenn geltiek eno, ha deskiñ brezhoneg. Implijet eo da levraoueger er rann geltiek, ar pezh a lak anezhañ da vestroniañ ar yezh buan a-walc'h. Klokaat a ra e zeskadurezh eus ar yezh komzet o labourat war ar maez e Breizh Izel e-pad ar vakañsoù skol-veur : " Daremprediñ ar beizanted oa ur redi din. Ma vijen chomet er rann geltiek, e vijen bet troc'het eus ar bobl hag em bije komzet ur brezhoneg re uhel".\nTik gant ar c'hoariva e sell a-dost eus ar pezhioù brezhoneg : "Gwelet 'm eus ne oa nemet ur c'hoariva kozh ha relijiel ha ne blije ket din an dra-se. C'hoant em eus bet da skrivañ ur pezh-c'hoari evel pa oan e Bro-Japan". Skrivañ a ra An Houlenn ur pezh c'hoari a-enep ar brezelioù ha galloudoù ar stadoù. Implij a ra tem an daolenn mil-vrudet e Bro Japan, hini Houlenn veur Kanagawa gant Hokusai. Diskouez a ra martoloded dic'houest da stourm ouzh nerzh un houlenn fallakr a veuzo anezho hep mar. An houlenn a zeu da vezañ ar stad o tistruj e soudarded evit e vad. Tostaat a c'heller ivez ouzh ar stad-C'hall o tistruj ar brezhoneg. Displegañ a ra Makoto Noguchi penaos en deus bet c'hoant "reiñ mezh d'ar Vretoned na gomzont ket o yezh" pag en deus dibabet skrivañ e bezh e brezhoneg. E Roazhon, e Peurid (e skol Penn-ar-C'hoad), hag e Brest e voe c'hoariet ar pezh e 1972.\nGoude-se ez eas da Vreizh-Izel da chom. Dimeziñ a reas eno, ha tad ur mab e voe. Labourat a reas e Landelo, e-gis mañsoner betek fin ar bloavezhioù 80. Luskañ a reas un abadenn radio brezhonek e Radio Montagnes Noires, ur radio lec'hel eus Kreiz-Breizh e 1983.\nE 1990 e kav labour e Kambr a goñverzh Kemper, d'ober war dro ar c'hentelioù japaneg en ISUGA ha da lakaat e darempred embregerezhioù Breizh gant broioù ar sav-heol : " Gouestoni ar Vretoned war al labour, o en-dro, o doare-bevañ, o sevenadur dibar a sach ar Japaniz dre amañ". D'an 30 a viz Mae 1996 e voe pedet gant 15 breton all da zebriñ merenn e Kemper gant Jacques Chirac, Prezidant ar Republik, kement ha difenn dirazañ dibarelezh ar sevenadur breizhat. Nepell goude-se e kollas e labour hag e tistroas da Vro Japan.\nJapaniz all o deus desket brezhoneg, met eñ e oa an hini kentañ, an hini a voe o chom ar pellañ e Breizh, hag an hini nemetañ en deus laosket roud skrivet e brezhoneg : daou bezh-c'hoari hag ul levrig marvaihoù Marvailhoù ar Sav-heol embannet gant An Here. A-gevret gant Yann-Erwan Abalan, Iwan Gadored ha Martial Ménard en devoa kenlabouret da gempenn Kontadennoù ar Bobl gant Fañch an Uhel.\nOberennoù brezhonek[kemmañ | kemmañ ar vammenn]\nAn Houlenn, pezh-c'hoari, 1972, embannet er gelaouenn Al Liamm niv. 152 .\nAr vro na ra ket erc'h enni, pezh-c'hoari, 1972, embannet er gelaouenn Sav Breizh niv. 10.\nPeder mogedenn, barzhoneg, 1973, embannet en Al Liamm niv. 159.\nEn Al Liamm niv. 163 (1974) ez embannas Makoto Noguchi e droidigezh vrezhonek eus ur varzhoneg dizanv bet skrivet gant Andrè Combettas.\nMarvailhoù ar Sav-Heol, 1991, dastumad pevarzek kontadenn troet diwar ar japaneg, skeudennoù gant Alan Kervern, An Here, ISBN 978-2-86843-78-3\n↑ Anv an tiegezh a lakaer da gentañ e Japan, evel e Sina. Skrivet eo bet a-wechoù Noguti hag a-wechoù Nogushi.\n↑ Pennad-kaoz gant Jean-Charles Perazzi, Ouest-France, 5 a viz ebrel 1974 : "Un Japonais bat la campagne bretonne"\n↑ Pennad-kaoz gant J.C. Perazzi, opcit. 05/04/1974\n↑ Al Liamm, n°152, p.217, 1972.\n↑ Bernez Rouz, Makoto Noguchi, le premier Japonais bretonnant\n↑ Al Liamm, N°152, 1970, p.217\n↑ Ouest-France, 30/06/1986\n↑ Lec'hienn Al Liamm\nAdtapet diwar « https://br.wikipedia.org/w/index.php?title=Makoto_Noguchi&oldid=1894551 »\nKemmoù diwezhañ degaset d'ar bajenn-mañ d'an 9 C'hwe 2021, da 17:00.


Diwan - Dindan gevrat gant an Deskadurezh Stad\nDegemer > Dindan-gevrat-gant-an-deskadurezh-stad\n"Dindan gevrat gant an Deskadurezh Stad", petra dalv ?\nGoude daou vloavezh emañ ar skolioù nevez lakaet dindan gevrat gant an Deskadurezh Stad. Adalek an ampoent-mañ eo kemeret e karg gopr ar skolaer·ez gant an Deskadurezh Stad ha n’eo ket mui en un doare kengret gant ar rouedad. An heuliad pennañ eo eus ar « gevrat kevredigezhel e servij publik deskiñ » evel ma vez skrivet e kodoù an deskadurezh.\nEvit gwir, kerkent ha bet krouet ur skol Diwan e vez heuliet programmoù ofisiel an Deskadurezh Stad hag an danvezioù zo an hevelep re hag e forzh peseurt skol unyezhek e Bro C’hall. Tapet o deus ar skolaerien an diplomoù ret hag ensellet int evel o c’henseurted eus ar c’helenn publik ha prevez. Er skol e vez degemeret bugale peseurt bennak vefe o orin, o soñj o relijion ha se zo ul lodenn eus pennaennoù krouiñ ar rouedad evel an digousted hag al laikelezh.\nE 1994 pa oa François Bayrou mnistr an Deskadurezh Stad e oa bet roet d’ar skolioù Diwan evel skolioù all dre soubidigezh ar rouedad Eskolim ar statdud skol dindan gevrat. Seitek vloaz en deus ranket Diwan gortoz hag evit an Euskariz ez eo 25 bloaz ! Betek 2013 e oa ret gortoz 5 bloaz mont en-dro ar skolioù a-raok gellout goulenn gant ar Stad lakaat anezho dindan gevrat kevredigezhel.\n> Gouzout hiroc’h war ar c’helenn dindan gevrat, war lec’hienn an Deskadurezh Stad\nGerioù-alc'hwez stag : Deskadurezh Stad


Buhez ar Sent/1894/Edouard - Wikimammenn\nBuhez ar Sent/1894/Edouard\n◄ Seraphin Edouard Kallist ►\nann trizekved devez a viz here\nSANT EDOUARD, ROUE\nAr zant-ma a ioa mab da Ethelred, roue Bro-Zaoz, ha niz da zant Edouard, roue ha merzer. Ann Danemarkiz o veza saillet var rouantelez he dad gant eunn arme vraz, enn amzer ma’z oa c’hoaz krouadur, he vamm a deuaz ganthan e Frans da di ann duk a Normandi, he breur, hag eno e tremenaz he iaouankiz. Hogen, he vuez a ioa ker pur ma ne veze great nemed ann Eal anezhan.\nHe vrasa plijadur oa pedi Doue, mont d’ann Iliz da glevet ann offerenn, ha kaozeal a draou santel gant ar venac’h hag ar veleien. Gant ann dra-ze e veze ato chentil ha karantezuz e kenver ann holl, ha morse n’ez ea drouk ennhan. N’edo ket e chal ken nebeut gant madou hag henoriou ar bed-ma, ha lavaret a rea oa guell ganthan chom hep beza roue ma renkche skuill goad he nesa ha laza tud evit pignat var ann tron.\nGoulskoude ar Zaozon hen anavezaz evitho roue anezho ho-unan, goude maro ar brinsed euz ann Danemark o doa kemeret rouantelez he dad dre nerz ho armou. Raktal e tistroaz d’he vro, hag o veza bet sakret e Wesminster, e labouraz da genta da rapari ann drouk o devoa great ann Danemarkiz.\nAr re-ma o doa pourmenet e peb leac’h ann tan hag ar c’hleze ; ann ilizou a ioa bet devet gantho, ar c’houenchou diskaret, hag ann eskibien kaset kuit euz ho eskoptiou. Edouard a c’halvaz dioc’htu ann eskibien da zont enn dro, hag a reaz sevel ilizou ha kouenchou nevez e plas ar re a ioa bet devet pe freuzet.\nGoudeze e roaz d’he zujidi lezennou leun a furnez evit lakaat adarre ar relijion, ar peoc’h hag ann urs vad da ren e kement korn a ioa enn he rouantelez, hag al lezennou-ze a zo bet respetet hed ar vech gant ar Zaozon. Biskoaz Bro-Zaoz ne oue eurusoc’h eged enn he amzer. Enn aoun e veze ato na vije re vec’hiet ar bobl, ha morse ne veze joaiusoc’h eget p’en deveze goullonderet tenzor ar palez evit pourvei da ezommou ann dud keiz. Abalamour da ze oa hanvet tad ann emzivaded hag ar beorien.\nHe zujidi o doa c’hoant e timezche, hag abarz ar fin e sentaz outho. Mes araok ann eured ec’h en em glevaz gant ann hini en doa choazet evit pried da veva ho daou evel breur ha c’hoar ; rak pell a ioa en doa great veu a jastete. He garantez evit Jezuz-Krist e sakramant ann aoter a ioa ken tener ma veritaz he velet avechou epad ann offerenn dindan furm eur bugel hag a ioa koant evel ann deiz ha laouen evel ann heol.\nEdouard en doa ive eunn devosion vraz evit ar Verc’hez, hag evit sant Per ha sant Iann Avieler. Ne vanke morse da rei eunn dra bennag d’ar re a c’houlenne ann aluzenn diganthan enn hano ar zant-ma. Eunn devez, sant Iann he-unan a astennaz he zorn d’ezhan dindan furm eur paour keaz goloet a druillou, hag enn eur lavaret evel ar beorien all : « — Eunn draik bennag, mar plij, enn hano sant Iann. » Hogen, ar roue n’oa ket eur guennek enn he c’hodell d’ann ampoent. Petra reaz neuze ? Lamet ar voalenn aour a ioa ganthan var he viz hag he rei d’ar paour keaz. Prest goude, sant Iann a zigasaz ar voalenn aour-ze enn dro, enn eur ziskleria da Edouard oa dija tost he heur diveza.\nAdtapet diwar « https://br.wikisource.org/w/index.php?title=Buhez_ar_Sent/1894/Edouard&oldid=30745 »\nKemmoù diwezhañ degaset d'ar bajenn-mañ d'an 20 Gen 2012, da 22:34.


Pajenn:Instructioneu santel ar er gurionnéeu principal ag er religion, 1790.djvu/440 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/440\ndra spirituel. 2.° A pe hum accordér guet un-aral de rein dehou un dra spirituel eid un dra tamporel. 3.° A pe rér un dra spirituel pé tamporel d’un-aral guet en intantion ma rei, èl é pèn-troq, un dra-benac spirituel pé tamporel, èl mei rein presandeu pé rantein chervige d’un-aral guet en intantion a dènnein guet-t’ou pé ur benefice, pé un dra-benac sacrét.\nA fæd en implé e zeliér gobér a zanné en Ilis, guharal é reglait ou lod d’en Éscob ha d’er Velean : ul lod e oai destinét eid er beurerion, hac ul lod-aral eid antretenein en Ilis. Rac-ce en-n’emb e zou carguét ag er sort-danné-ze, e zeli considérein a dost n’en dint quet reit tehai eit bihuein én ou æz, nac eid avantagein ou hærènt, mæs eit chervige en Ilis, ha soulagein er beurerion hac en enevadèt. Ne zeliant quet caigein en danné-ze\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/440&oldid=129004 »


Buhez ar Zent. pages 769, 770, 771. Encyclopédie Marikavel.\npages 769, 770, 771\nC'houec'hvet devez a viz Du\nIltud a oa ganet en Breiz-Veur, en rouantelez Glamorgan. Evit ober evel e dad, ec'h eas d'an arme, hag e oe savet abred en penn an enoriou. Mes war ali sant Kado, abad Lankarvan, en em dennas er-mêz eus ar bed, ha pac'h eas Jermen Auxer da Vreiz-Veur, e oe unan eus e wellan diskibien ; beleget a oe gantan pa zizroas evit an eil gwech da vro ar Vretoned.\nIltud a ziazezas neuze, demdost da Lankarvan, war ribl ar mor, ar manati brudet a zougas e hano ; euo e oe savet sant Divi, sant Pôl, sant Samson, sant Leonor, sant Magloar, sant Gweltas, hag eun niver bras a re-all c'hoaz hag a deuas da vezan sklerijen ha gened an Diou-Vreiz, dre o gouiziegez hag o zantelez.\nEn Laniltud, n'eo ket hepken ar spered a laboure, ar c'horf an ije ive e lod. Ar manati a oa savet war lez eur vrec'h-vor, ha dre ne oa torrôd ebet, ar mor a c'honeze warnezan. O welet an dra-ze, an eskibien a deuas da gât Iltud da bedi anezan da lakat ar mor da vont war drenv. Eun devez eta maoa reverdi bras, an abad santel a gemeras e vaz hag a ziskennas en ôd gant e vugale, pa oa ar mor ar pellan. Ober a reas eur rouden en trêz hag e ziskibien a zavas eur c'hleun eno da derri an tarziou-mor. Pa oe peur-c'hrêt al labour, e c'houlennas digant Doue ober d'ar mor chom a-zav, pa vije en em gavet gant ar c'hleun o devoa savet e bôtred, hag abaoue, ar mor a lezas dizolo eun tamm brao a zouar etre ar manati hag hen. An douar-ze a oe labouret hag a roas eostou eus ar c'haeran.\nIltud, sklerijennet gant ar gloar a rê d'ezan e ziskibien, brudet dre e vertuziou, skuizet gant al labour hag ar gozni, a lakas eun all en e blas en penn e vanati, hag a 'n em dennas eu e beniti e-unan, epad tri bla. A-viskoaz an evoa 'grêt pinijen ; diwar neuze e reas muioc'h c'hoaz.\nErfin, e teuas c'hoant d'ezan da welet e ziskibien eur wech c'hoaz arôk mervel ; diskenn a reas war o roudou en Bro-Arvor. Douaran reas en Dol ; eno e welas Samson ha Magloar, hag eno ive e varvas, leun a veritou, d'an oad a gant via, pe war-dro.\nDiou barouz eus eskopti Sant-Brieg ha Landreger o deus kemeret anezan da batron : Koadout ha Landebaeron ; miret a reont c'hoaz darn eus e relegou. E bardon a ve grêt en Koadout, an eil sul a viz gouere. Pedet eo evit al loened.\nHirie en em gav ive gouel sant Efflam ha santez Honora, e bried, a ziskennas o-daou en Arvorig, er VIet kantved, hag a zavas peb a beniti war-dro d'al Leo-Drêz. En o amzer e veve eno eun ermit-all, Jestin, hag an eus roët e hano da barouz Plistin.\nSant Efflam a zo patron Plistin, elec'h an eus eur chapel.\nBezan 'n eus chapeliou-all en Karnot, en Leskouet hag en Pedernek.\nEget dastum madou d'ezan,\na lavare ar re goz, hag ar wirione a oa gante. N'eus netra ken kaer hag an deskadurez. Hi eo a laouenna hon bue ; hi eo a zav hon eneou etrezek ar wirione ; hi eo a wella hon stad ; hi eo a vag, a zifenn hag a grenva hon fe.\nMes an deskadurez, daoust pegen kaer eo drezi he-unan, a c'hall ober muioc'h a zroug eget a vad, ma ne ve ket roët d'ar c'hrouadur herve ar relijion a dle heuilh, ar vro e tle bevan enni hag ar vicher a dle kemer, ha just awalc'h, setu petra c'hoarvez en Breiz-Izel en amzer-man.\nSkoliou hon deus ezom evit ober eus hon bugale Bretoned seder ha kristen, tud ha ne ruzfont ket eus o zadou, hag a vezo barrek d'en em denn en pep lec'h. Bec'h hon deus ouz o c'haout. Tadou ha mammou, grêt eta, gant evez, an dibab etre ar skoliou ma tleet kas enne ho pugale. Ar skoliou dizoue, ar re wellan aneze, ne dalvezont seurt. Etre diou skol gristen, dibabet an hini a oar ar gwellan silan karante ar vro en kalonou ar re he darempred. , Breiz-Izel he deus ezom e chomfe er gêr ar pep brasan eus ar bôtred hag eus ar merc'hed he deus ganet. — Ha penôs e chomfont er gêr ma n'o laker ket d'he c'haret ? — Ha penôs he c'harfont ma ne roër ket d'eze anaoudegez anezi ?


Pajenn:Marigo - Buez ar Saent.djvu/168 - Wikimammenn\nPajenn:Marigo - Buez ar Saent.djvu/168\nelec’h e soulagi, e crisquit e boan hac e anquen ; evelse mar reprenit ho nessa eus e faut dre gomsou rust ha c’huero, elec’h guellaat an drouc, e teuet alies d’e voassaat. Reprenit ar re a fazi, mæs gant carantez ; clasquit o frofit, mæs na glasquit james countanti ho speret pe hoc’h-humor, hac e velot pebes nerz e deus an douçder.\nDa c’houlou-dez e cassas da bidi ar Religius da zont d’e guelet ; hac e lavaras dezà en ur grial : aichu eo din eta, collet e vezin da virviquen ; biscoas n’em boa clevet parlant eus an Tad Eternel, hac eus an traou am eus clevet gueneoc’h en nos-mâ. Ar Religius, soueset o clevet gant-y penaus n’e ouie quet quent ar guirio-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/168&oldid=134266 »


Sándor Kocsis - Wikipedia\nSándor Péter Kocsis (Kocsis Sándor hervez an doare hungarek), bet ganet e Budapest (Hungaria) d'an 21 a viz Gwengolo 1929 hag aet da Anaon e Barcelona (Spagn) d'an 22 a viz Gouere 1979, a oa ur melldroader etrebroadel hungarian.\nSándor Kocsis e 1960.\nE Ferencvárosi Torna ClubAozañ\nE skipailhoù re yaouank Ferencvárosi Torna Club, unan e-touez kleuboù kêr-benn Hungaria, en devoa kroget da c'hoari adalek 1942 a-raok mont da velldroader a vicher e 1945 er memes kleub. Ennañ e kemeras perzh e nav c'hrogad ha hanter-kant, o verkañ daou-ugent pal evel argader. Kampionad Hungaria a voe gounezet gantañ e 1949.\nEizh gwech ha tri-ugent e voe douget krez e skipailh broadel gantañ, etre 1948 ha 1956, o lakaat pemzek pal ha tri-ugent e kaouedoù ar skipailhoù enep.\nKemer perzh a reas e Kib vell-droad ar bed 1954 a voe dalc'het e Suis. Eno e voe gwellañ paler ar genstrivadeg a-drugarez d'an unnek pal (en ur ober pemp krogad) a blantas : en abeg d'ar seizh anezhe bet merket e-barzh gant un taol penn e voe graet "Penn Aour" anezhañ diwar neuze.\nAdtapet diwar « https://br.wikipedia.org/w/index.php?title=Sándor_Kocsis&oldid=1667262 »\nKemm diwezhañ d'an 11 Her 2015 da 19:13\nKemmoù diwezhañ degaset d'ar bajenn-mañ d'an 11 Her 2015, da 19:13.


mar kirit - Wikeriadur\nDiwar mar ha kirit.\ntroienn hag islavarenn-vartezeañ : mar plij ganeoc'h\n— Mar kirit, eme an aotrou, e viot pinvidik. — (G. MILIN, Gwechall-goz e oa..., Kemper, 1924, p. 86.)\nAr brud eus a gement-mañ a zo c'hoazh hirio dre gêr Landreger hag ar re gozh ac'hano a gonto deoc'h, mar kirit, an traoù-mañ gwelloc'h egedon-me — (Lan Inizan, Emgann Kergidu 1, Brest, 1877, eil emb. Al Liamm 1977, p. 31.)\nMa n'am c'hredit ket, kontit, mar kirit, pet a vugale Plougerne, beleien, leanezed, frered, a zo e Breizh [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 174.)\nKlemmit ac'hanoun, mar kirit, mez na it ket da lavaret en defe bet aoun Ian Pennors rak ar republikaned, abalamour n'oa ket eat da Lanzeon. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 34.)\n— Mont a rin, mar kirit. — (G. MILIN, Gwechall-goz e oa..., Kemper, 1924, p. 45.)\n— Mar kirit e chomot ganeomp-ni amañ. [...]. — (Gab Milin, Marvailhoù Bro-Leon, Hor Yezh, 1999, p. 18.)\n— Mar kirit ez aimp neuze hon-daou ? — (Gab Milin, Marvailhoù Bro-Leon, Hor Yezh, 1999, p. 161.)\nmar kirit ober tra pe dra :\n— [...] ; ha mar kirit dont ganeomp ez aimp d'e gaout d'e doull da welout. — (Gab Milin, Marvailhoù Bro-Leon, Hor Yezh, 1999, p. 43.)\n— Gwelet a reot, emezan, mar kirit dont, a-benn eur pennad ama, war va lerc'h. — (G. MILIN, Gwechall-goz e oa..., Kemper, 1924, p. 63.)\n[...] ; ha mar kirit rei d'ezho da efa, ec'h efint d'ho krasou mad, evel a leveront, e leac'h lavaret d'ho iec'hed, kel laouen ha tra. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 309.)\n(er stumm-nac'h:) Ma ne girit ket .\nsaozneg : if you like (fr)\nAdtapet diwar « https://br.wiktionary.org/w/index.php?title=mar_kirit&oldid=244418 »\nKemmoù diwezhañ degaset d'ar bajenn-mañ d'an 2 Du 2017, da 21:48.


Kontelezh Sikilia - Wikipedia\nKontelezh Sikilia, e kreisteiz Italia, e 1112.\nKontelezh Sikilia pe Gran Contea, a oa ur stad dizalc'h etre daouarn an Normaned, gant bennozh ar pab, savet e 1071 evit an dug norman Roger Iañ Sikilia.\nSavidigezh ar gontelezh e Sikilia gant an Normaned a c'hoarvezas eus tri zra. Da gentañ bezañs Normaned vrezelgar e kreisteiz Italia, o klask kemer douaroù nevez. Da eil ar pab a glask skignañ ar relijion gristen en douaroù muzulman. Da drede kevezerezh etre div iliz er c'hornad : hini Roma ha hini ar Reter abaoe skism 1054.\nE miz C'hwevrer 1061 e krogas an abadenn pa dreuzas Robert Guiscard strizh-mor Messina adal Reggio di Calabria ha pan erruas e Messina gant ur mil a soudarded. E 1071 e teuas aotre ar pab. Koulskoude ne voe peuraloubet Sikilia nemet e 1091, hag echuet e voe neuze gant Emirelezh Sikilia.\nItalia hag Illiria e 1084\nE 1130, dindan Roger II, a oa ivez perc'henn dugelezhioù Calabria ha Puglia, ez eas kontelezh Sikilia da get. Anvet e voe da roue Sikilia gant an eneppab Anacletus II en devoa ezhomm a harperien. Neuze e teuas Rouantelezh Sikilia da vezañ ur stad c'halloudek, ha kevezerez Republikoù Pisa ha Venezia.\nAdtapet diwar « https://br.wikipedia.org/w/index.php?title=Kontelezh_Sikilia&oldid=1715873 »\nKemmoù diwezhañ degaset d'ar bajenn-mañ d'an 26 Eos 2016, da 10:39.


Livres en ligne de Renaud Camus : Duane McArus, « Journal d’un autre » (« 11 juin »)\n11 juin. Ce que Lise m’a sorti du type du château, hier, sur comment il était hyperréac et ~~~~~, ~~~ ~~’~~ ~~~~ la puce à ~~’~~~~~~~~ / ~~’~~~ ~~~~~~ ~~~~~ ~~~ ~~~~ ~~~~ ~~~ ~~~~ ~~~ ~~~’~~~ ~~~~~~~~~~ ~~~ ~~~~, ~~~~~ ~~~~~. Eh ben : ~~~~~~~~~~~. Just ~~~-~~~~-~~~~~~. ~~~~~ ~~~ ~~’~~~~~~ ~~ ~~~~~~~ ~~~~~~~~ ~~~ ~~~~~, ~~~ ~~’~~ ~~~~~, ~~~ ~~~~ ~~’~~~ trouvé. Le mec ~~~ ~~~~ ~~~~ ~~~~~~~~~~ ~~~~~~ ~~~~~~ ~~~~ ~~~~ ~~~~~~~ ~~~~ ~~~~~ ~~~~~~ ~~~ ~~~~~~~~ ~~~~~ ~~~ ~~~~~ c’était mieux avant ~~~ ~~~~~ ~~~, ~~~~~ ~~’~~~ ~~~~ ~~~~~ ~~~ ~~~~~~, ~~~ ~~~~~ ~~~~~ / ~~~~, ~~~ ~~~~ ~~~~~~~~~~ style sérieux, ça ~~~~~~~ ~~~~ : ~~~~~~, ~~~~~~~~, ~~~~~~~~~~~, ~~~~~~~ ~~~~ ~~~~~~~~~ ~~~ ~~~~~. ~~~ ~~ ~~~~~ ~~~~~~~ ~~ ~~~~~~ Marine Le Pen ~~ ~~~ ~~~~~~~~~~~~~~~, ~~~ ~~~~~ ~~~ ~~~~~~~~ ~~~ Monde, ~~~~~~~ ! ~~~ ~~~ ~~~ ~~~~~~~ intelligente, ~~~~~ déconner, noir sur ~~~~~~ ! ~~~~~~ ~~~~~ ~~’~~ ~~~~~~~ ~~~ ~~~~~~~~ ~~ ~~~ ~~~~~~~, ~~~~~ ~~~~~~, ~~~ ~~~~~ ~~~~~ ~~~~ ~~~’~~~ sortait de voter ~~~ (~~ ~~~~~ ~~~~ ~~~ ~~~~~~~~ — ~~~~~~~~~ ~~’~~~~ ~~~~ ~~~~~~ ~~~~~~~~~~~ ~~~~~~ ~~~~ ~~ ~~~ ~~~~~~~~~~~~~~~, La Pen, elle ~~’~~~~~~ ~~~~~ ~~~ ~~~~~… / ~~~~~~~ ~~~~ ~~~’~~~~ ~~~~~ ~~~~~ ~~~~~~~~~ ~~~ ~~~~~~~, ~~~~~ ~~~~~~ ~~~~~~ ~~~~ se sont fait ~~~ malle).\nPutain ~~’~~~~~~~ ~~~~ ~~ ~~ ~~~~~~~. ~~~~~~ ~~~ ~~~~~~ ~~~~ ~~’~~~ ~~~~~~ ~~~~~ ~~~ ~~~~~ ~~~~~~~ avec ce mec, ~~~ ~~~~~~~~ ~~~~~~~~~ ! ~~~~~~ ~~~~~~~ ~~~ ~~~~~, ~~~ ~~~ ~~~~~ ~~~~~~~~ ~~~ ~~~~~ ? ~~~ ~~~~-~~~ que vous prenez ~~~ ~~~~~~ ? ~~~ ~~~, ~~~~~~ ~~~~~ ~~~~ ~~~~~~~~~~ ? (~~~ ~~~~~~~ ~~~ ~~~~~~~~ ~~~’~~~ ~~~ ~~~~~~~~~ de pas dire madame ~~~~~~ mère…). ~~~ ~~~~~ ~~~~ ~~~~ ~~~~ ~~~~ ~~~~~ ~~~~~ ~~~ ~~~~ ~~’~~~ ~~~~~~~~ ~~~ ~~~ près avec un ~~~~~~ ~~~~~~ ~~~~~~. ~~~ ~~~~~~~~~~, ~~~~~~~~~~~, ~~~~ ~~~ ~~~ ~~~~~~~~ ~~~~ ~~~~~, ~~~ ~~~~. ~~’~~~~~~ ~~~ ~~ me demander si ~~’~~~~~~ ~~~ ~~~~~ ~~~ ~~~ ~~~~~~~, ~~~~~~~~ ~~~ ~~~~~~ ~~~~~~~~~~ ~~~ ~~~~~. ~~~ ~~~~~ ~~’~~~~ ~~~~~~ ~~~ le sentais trop ~~~~~. ~~~ ~~~~~~~~~~~ ~~~~ ~~~~~~ ~~~~ ~~~ ~~~~~~~~~~~ ~~~~. ~~~~~ ~~~~~~~~~~~~~, ~~’~~~~ ~~~~~, ~~~ ~~~~~~~~ ~~~~ ~~~ tout à des ~~~~~~ ~~~~~~ ~~~. ~~~ ~~~~~~~ ~~~~~, ~~ ~~~~~~~~ ~~~ ~~~~~~~, ~~ ~~~~~~~~ ~~~ ~~~~~~~~, ~~~ ~~~~~~ ~~~ me recevoir, tout ~~~, ~~~ ~~~~~~, ~~~ ~~~~~ ~~~ ~~~~~ ~~~~ ~~~~~~~~~~, ~~~ ~~~~~~~ ~~~~~ ~~~’~~~ ~~~~~~ ~~~~ ~~~ ~~~~~~ Mélenchon (comme Lise). ~~~~~ ~~~ ~~~ ~~~~~~~~ ~~~~~ ~~~~~~ ~~~~~~~~ ~~~~~~~ ~~~~~~~, ~~~~~ ~~~~ ~~~~~~~~~, ~~~~ ~~~~ ~~~~~~~~~ ~~~ ~~~~~ les notables, même ~~~ ~~~~~~~~ ~~~ ~~~~~~~ ~~~~ ~~~~~ ~~~~~ ~~~~ ~~~~~ ~~~~ ~~~~~, ~~~~ ~~~~~~ ~~~~~~~~. ~~~ ~~~~~ ~~~ m’aurait dit qu’il ~~~~~~ ~~~~~~~~~~ ~~~~~ ~~~~~~~~~~ ~~~~~~~~~~~~, ~~~, ~~~~~~~~ ~~~ ~~~~ ~~~~~~~~, ~~~~~~ ~~ ~~~~~~~~ ~~~~ ~~~~ ~~~~~~~~~~~ ~~~~~~~~ sont trop nombreux, ~~~~~ ~~~~~~~~~, ~~~~~ ~~~~~~~~~, ~~~ ~~’~~~~~~~ ~~~~ ~~~~~~~. ~~~~~ Front national, ~~~~~~~ ? ~~~ ~~~~~ ? ~~~ qui parle, on ~~~ ~~~~~~~ ~~ ~~~~ ~~~~~~~ ~~~ ~~~~~~~~~~~~~ ~~~ ~~’~~~~~~~~~ ~~~~~~~~~~ ? ~~~ ~~~ ~~~~~ ~~~~ ~~~~~ ~~~~ réunions de militants ~~~. ~~~ ~~~~~~ ~~’~~~~ ~~~~ ~~~ ~~~~~ ~~~~~~ ~~’~~~~~~~~. ~~~ ~~~~~~ ~~~~~ ~~~~~~, ~~~~~~~~~ ~~~ ~~~~~ ~~~ plaisanteries sur les ~~~~~~~~ ~~~ ~~~~~ ~~~~ ~~~~~~~~~~~~, ~~~ ~~~ ~~~~~ ~~~~ ~~~~~ là-dedans.\nLa ~~~~~~~~~~ ~~’~~~~ ~~~’~~~ ~~ ~~~~ ~~~~~~~ parti, le con / ~~~ ~~~~~ ~~~’~~~~ ~~~~~~~~ ~~~~~ ~~ ~~~~ ~~~~~ ~~~~~~~ ~~~ ~~~~~ ~~~~ ~~~~~~ ~~~’~~~~ ~~~~ ~~~~~ le Zénith. Avec ~~~ ~~~~ ~~~~~~~~~~~~~ ~~~~~ ~~~ ~~~~~ : ~~~ ~~~~~~ ~~~ ~~’~~~~~~~~~~, ~~~~~ ~~~~~~~~~. ~~’~~~~~~~~~~ ~~~ ~~~~~ ~~~ sais pas. Remarque ~~~~ ~~~~ ~~~ ~~~~~ ~~~ ~~~~~, ~~’~~~ ~~~~~ ~~~~~~~ ~~’~~~~~~ ~~~~ ~~~~~ ~~~~~~ ~~~~~ ~~~~~~~~ ~~’~~~~~~~~~, ~~’~~~~~~ pas trop envie ~~~ ~~~~~~~~ ~~~ ~~~~~~~, ~~~~~ ~~~~ ~~~ ~~~ ~~~~~~ ~~~~~~ ~~~, ~~~ ~~~~~~. ~~~~~ ~~~~~~ ~~~~~ ~~~~ je lui rende ~~~~ ~~~~~~~~, ~~’~~~~ ~~~ ~~~’~~~~ ~~~~~~~. ~~~ ~~~~~~~ ~~~~ ~~~~~~~~~~~, ~~~~~ ~~~ ~~~~~ ~~~~~ ~~~~~~ ~~~~ ~~~~~~ à lettres. Ou ~~~~~~ ~~~ ~~~ ~~~~~~~~~~ ~~~~~~~ ~~~ ~~~~~~, ~~~ ~~~~~~~~, ~~~~ ~~~~ ~~~~~~~~. ~~~~, ~~~~~~~~~, ~~~~~ ~~~ ~~~~~ qu’il a dit ~~~’~~~ ~~ ~~~~~~~ « ~~~~~~ ~~ ~~~ ~~~~~~~~~ ~~~ ~~~~ ~~~~~ », sic, ~~~ ~~~~~~~ ~~~~ ~~~~~ ~~~~~~. ~~~ même temps, lui, ~~~ ~~~~ ~~~~ ~~~~~~ ~~~~~~ ~~~~ ~~~~~, ~~~ ~~~ ~~~~ ~~~~ ~~~ ~~~~. ~~~~~~~ ~~~~ ~~’~~~ ~~~~~~~~ pendant deux heures ~~~~~ ~~~ ~~~~… ~~~ ~~~~~ ~~~~~~~ ~~’~~~~ ~~~~~~ ~~~~~ ~~~~~~~~~~ ~~~ ~~~~~ ~~~. ~~~~~ ~~~~ ~~~~~ ~~ lui, au mec, ~~’~~~ ~~~~ ~~~~~ ~~~~~~~, ~~ ~~ ~~~~ ~~~~~~~~ ~~~~~~ ~~~~~~, ~~~~~ ~~~ ~~~~~ ~~~~~~ ~~ ~~ ~~’~~~~ d’y avoir des ~~~~~~ ~~~~~~~ ~~~~~~~~. ~~~ ~~ ~~~ ~~~~~-~~~~~~~~~~~ ~~~ ~~~~~~ ~~~~~~~ ~~~~~, ~~~~ ~~~ ! ~~~ ~~~ ~~~~~ qui bouge tous ~~~~ ~~~~~~, ~~~ ~~~~~~~. ~~~~~~~~ ~~~ ~~~~~~ ~~~ ~~~~~~ ~~~ ~~~~~ ~~~ ~~~~~~~~~~ ~~~~~ ~~~ ~~~~ ~~~ ses fronts bas, ~~~ ~~~ ~~~~~~~~. ~~~ ~~~~~ ~~~ / ~~~ ~~~~~~~~ “~~~~~~~~~~~” (~~~ ~~~~~~~~~ ~~~ ~~~~~~ ~~~~~~~~~~~ ~~~~~~~) ~~~ son parti :\n« ~~~ ~~~~~~ ~~~ ~~’~~~-~~~~~~~~ ~~~~~ ~~~~~~~~~~~~ ~~~~~~~~~~ ~~~ ~~~~~~~~~, ~~~ ~~~~~~ ~~~~~~~~~~~~~~ ~~~ ~~~~~~~~~ ~~~~~~~~~~ ~~~~~~~~~~~ ~~~~~, qui se tient ~~ ~~~~~~~~~~~ ~~~ ~~~ ~~~ ~~~ ~~~~~, ~~~ ~~~ ~~~~~~~~~ ~~~~~~~~~ ~~~~~~ ~~~~~~~~~~~~~~~~, ~~~~~~~~~~ ~~~~ ~~~ ~~~~~~~~ et principal fournisseur ~~~~ ~~~~~~ ~~~~ ~~~~~~~~ ~~~~~~~~~~~~~ ~~~ ~~~~~~~~ ~~~~~~~ ~~~~~ ~~~ ~~~~~~~~~ ~~~ ~~~ ~~~~~~~ population.\n« Le ~~~~~~ ~~~ l’In-nocence n’a rien ~~~~~~~ ~~~ ~~~~~~~~ ~~~ “~~~~~~~ ~~~~~~~” ~~~ ~~~~, ~~~~~ ~~~ ~~~~~~~~~~. ~~~ ~~~ ~~~~~~~~ ~~~ ~~~~~~~ ~~~~~ être “moral” qu’il ~~~ ~~~~~. ~~~~~ ~~~’~~~ ~~~ ~~~ ~~~~~~~ ~~~~ ~~~~ ~~~ ~~~~~~~~ ~~~~~~ ~~~ ~~~~ ~~~~~~~. ~~~’~~~ ~~~ mette pas tout ~~~ “~~~~~~~” ~~~~~ ~~~~ ~~~~~~~~~~~~~~~ ~~~~~~~~~~~~~~ ~~ ~~~ ~~~~~~~~~~~~~ ~~~ ~~~~~~ ~~~~~ ~~~ ~~~ ~~~~~~~~~~~ ~~~ ~~~~~~~, et qu’il songe ~~~~~~~ ~~ ~~~ ~~~~ ~~~ ~~~~~~~~~~~~~ ~~~ ~~~~~ ~~~~~~, ~~~~~ ~~~~ ~~~~~~~ ~~’~~~~~~~~ ~~~~~~~~~~~, ~~~~~ ~~~~ ~~~~~~~~~~~~~~ de Damas et ~~~~~~ ~~~~~~~~~~~~ ~~~ ~~~~~~~, ~~~~~~~~~~~ ~~~ ~~~ ~~~~~~ ~~~~~~~~ ~~~~~~. »\nAh ~~~~, ~~’~~~~ ~~~~ ~~’~~~~~~~~~~ ~~’~~~~ l’In-nocence — encore plus ~~~~~~~. ~~’~~~~~~~~ : colonisation ~~~ ~~~~~~ pays, changement ~~~ peuple, ~~~~., ~~’~~~~ ~~~ ~~~~~~. ~~~ ~~~~~~~, ~~’~~~~ pas le plus ~~~~~~~~. ~~~~~~~, ~~~ ~~~~ ~~ ~~~~~~~ ~~~ ~~~ ~~~~, ~~~ ~~~~. ~~~~~ ~~~~~, ~~~~~ ~~~~~ ~~~~ ~~~~ trucs comme ça. ~~~ ~~~~~ ~~~ ~~~~~~~ ~~~~ ~~~~~~ ~~~~ ~~~~, ~~~~ ~~~ ~~~~, ~~’~~~~ ~~~~ ~~~~ ~~~~~~~~~ ~~~ ~~~~~~ de France Culture ~~~ ~~~ ~~~~~ ~~~~ ~~~~~, ~~~’~~~ ~~~~~~ ~~~~ ~~~~ ~~ ~~~ ~~~~~~ ~~~~~, ~~~~~~~~~~ / ~~~ ~~~~~~ fait le méga ~~~~~, ~~ ~~’~~~~~~~ / ~~~~~ ~~~~ ~~~ ~~~ ~~~~ ~~~~~~~~~~ ~~~~~~~~ ~~~~~~, ~~~~~~~~~~~. ~~~ ~~’~~~~~~~~~ ~~’~~~~ ~~~~~ pas fini, comme ~~~~~~~~~. ~~~~~ ~~’~~~~ ~~~~~ ~~~ ~~~~~~ ~~~~~~ ~~~~~~, ~~~ voisin.\nÇa ~~~ ~~~~~ ~~~~~ ~~~~~~ ~~’~~~~~~ ~~~ ~~~~~~ à lui dans ~~~ ~~~~~~~. ~~~ ~~~~~~~ ~~~~~ ~~~’~~~ ~~~~~~~~ ~~~~ ~~~ ~~~~~~. ~~~~~ livre.


Pajenn:Herri - Skrituriou sakr - Exod, 1861.djvu/94 - Wikimammenn\nPajenn:Herri - Skrituriou sakr - Exod, 1861.djvu/94\ndad pe gant he vamm, a vezo lekeat d’ar maro.\n18. Mar’zeuz bet kroz etre daou zen, hag en deuz unan anezho skoet eghile gant eur mean pe gant he zourn serret, ha ne ket maro ann hini kannet, mes choumet eo bet var he vele ;\n19. Ma eo bet savet, hag en deuz kerzet er meaz var harp he vaz, ann hini en deuz skoet a vezo divlam euz he varo ; mes dalc’het e vezo da zic’haoui eghile euz he labour kollet, hag euz ann dispign en deuz bet gant ar vedecined.\n20. Neb en devezo skoet gant he vevel pe gant he vatez gant eur voalen, mar d-int maro etre he zaouarn, a vezo kabluz euz a ann torfed-ze.\n21. Mes mar bevont c’hoaz eunn devez pe zaou, ne zougo ket poan ar muntrer, rak he arc’hant int.\n22. Mar sav kroz etre goazed, hag e sko unan anezho gant eur c’hreg dougherez, hag eo gouilioudet euz eur c’hrouadur maro, mes hi he-unan a zo choumet beo, ann hini en deuz skoet a baeo ann dic’haou a c’houlenno pried ar c’hreg, diouc’h ma ho devezo barnet ann hanterourien.\n23. Mes mar d-eo maro ar c’hreg, e paeo buez evit buez,\n24. Lagad evit lagad, dant evit dant, dourn evit dourn, troad evit troad.\n25. Devadur evit devadur, gouli evit gouli, blonsadur evit blonsadur.\n26. Mar sko unan bennag gant lagad he vevel pe he vatez, hag ho deuz kollet ho lagad, e laosko anezho da vont enn ho frankiz, evit al lagad en deuz tennet.\n27. Mar torr eunn dant d’he vevel pe d’he vatez, e laosko anezho kuit er memes fesoun.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/94&oldid=115008 »\nKemmoù diwezhañ degaset d'ar bajenn-mañ d'an 9 Ebr 2018, da 09:50.


10 vloaz ar C'hreiz Breizh Akademi\nvendredi 6 novembre 2015 à 20:30 France Bleu Breizh Izel\nLidet eo bet an deiz-ha-bloaz e C'hoariva Kerne e Kemper, gant un abadenn ispisial. Pedet eo bet sonerien ha kanerien a oa tremenet dre an akademiezh abaoe 10 vloaz, met ivez re ar 5vet Kreiz Breizh Akademi, pe KBA#5. Met perak e ra kement ar berzh an akademiezh ?\nAr C'hreiz Brei - Joan Bizien\nUn deiz-ha-bloaz gant sonerezh eo bet, evel just, hini ar C'hreiz Breizh Akademi. Hag un digarez evit kinnig labour ar pempvet hini, gant kanaouennoù Breizh-Izel mesket gant sonerezh ar strolladoù binvioù dre gerdin a vez kavet er Reter-Kreizh.\nKrouet e oa bet ar raktres-mañ e 2005 gant Erik Marchand. Hag ar c'haner ha soner treujenn-gaol en doa dija ur pal resis : "Lakaat tud yaouank, pas yaouank flamm, met yaouank, barrek diwar-benn ur beñveg, diwar-benn ar vouezh, hag a ouie kanañ mat, seniñ mat, ha lakaat anezho da gompren petra eo sonerezh mozel, sonerezh modal". E-pad daou-vloaz e vez stummet 12 soner ha kaner yaouank, a-raok kinnig un abadenn a-feson.\nUn doare disheñvel da labourat\nHag ar wech-mañ c'hoazh eo bet desket gant ar stajidi ur bern traoù diwar-benn sonererzh Breizh, met ivez diwar-benn broioù all. "_Un doare disheñvel eo da labourat, eme Janlug er Mouel, eus KBA#5. Desket e vez traoù teknikel, traoù eus ar mistri ar bed all, met implijet e vez ar pezh a vez desket, pas sonerezh a Vreizh._"\nSonerezh Breizh eus ar Bed\nGant ar C'hreiz Breizh Akademi eo digor sonerezh Breizh war ar bed a-bezh. E-pad an daou vloavezh paseet en deus bet tro ar c'haner Youenn Lange d'ober ur veaj betek Bro India evit dizoleiñ teknikoù all. "E-pad peder eurvezh e kanemp, un tamm boued da zebriñ, ha war-lerc'h peder eurvezh d'abardaez, a-raok mont da gousket. Aze eo un tamm "austère", met se a ra labour", eme Youenn Lange.\nKBA#5 a vo e Brest d'an 10 a viz Kerzu, hag e Ti ar Radio e Pariz e miz C'hwevrer. Hag ur rummad all a vo degemeret adalek miz Genver : 12 soner ha kaner yaouank, a vo stummet ur wech c'hoazh gant Erik Marchand.


Le Chaland qui passe - Wikipedia\nLe Chaland qui passe (Ar Gobar o tremen e brezhoneg) zo ur ganaouenn c'hallek bet savet ar gerioù anezhi gant André de Badet, hag int-i disheñvel-mik diouzh reoù an oberenn orin — Parlami d'amore Mariù — krouet gant Cesare Andrea Bixio hag Ennio Neri e 1932.\nEnrollet e voe gant ar ganourez c'hall Lys Gauty e 1933 ha berzh bras a reas. Ken ma reas o mennozh produourien L'Atalante (1934) kemm titl ar film e Le Chaland qui passe e-pad un nebeud mizvezhioù ! N'eus ket a c'hounid bihan...\n1 Kanerien all\nKenkent ha 1934 e voe kanet Le Chaland qui passe gant Tino Rossi a-raok un toullad mat a ganerien all, en o zouez : Vicky Autier, Odette Barancey, Reda Caire, Suzy Delair, Jacqueline Dulac, Juliette Gréco, René Lestelly, Patachou, Renata, Lily Vincent, hag all...\nDiwar gensonadur ar mare-se\nParlami d'amore Mariù, kanet gant Vittorio De Sica er film Gli uomini, che mascalzoni... gant Mario Camerini.\nLe Chaland qui passe, kanet gant Lys Gauty.\n↑ Bet savet ton ar ganaouenn gantañ.\nAdtapet diwar « https://br.wikipedia.org/w/index.php?title=Le_Chaland_qui_passe&oldid=1822843 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly) (KildareStreet.com)\nResults 1-20 of 836,821 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly)